Qormo: Soyaalka lacagta\nThursday January 04, 2018 - 22:12:17 in Maqaallo by Editor Caynaba News\nMahadinta Eebbe ayaan ku furanayaa, galladdiisa nagu nooleeyay, garaadka iyo agabka kale ee aqoonta lagu kasbado, lagu na\nweeleeyona hiba ahaanta noo siiyaya. Nebi Muxamed na nabadqab iyo meeqaamkii sare ayaan Rabbiga uga tuugayaa, wehelkiisa in uu naga yeelo na waan wayddiisanaynaa.\nQoraalkan yar dulucdiisu waxa ay ku dul qotontaa kor-ka-xaadinta kacaa kufkii dadku la soo maray is waydaarsiga badeecadaha iyo adeegyada. Qoraalku waxa uu isku deyayaa inuu guudmar ahaan uga tibaax bixiyo heerarkii kala duwanaa ee lacagtu soo martay, isaga oo marmarna is dul taagaya caqabadaha heerarkaas soo wajahayay iyo siyaalaha loo furdaamiyay ba.\nKaalinta nolasha ee lacagta\nLacagtu kaalin la mahadiyay ayay nolosha kaga jirtaa, ka ga na soo jirtay milay dheer. Dhinac dhaqaale iyo dhan isdhexgal ba waxay u tahay lafdhabar tiirisa. Siiba eeggan benderawgu baahay lacagta waayitaankeedu waxa ay ku geyaysiin kartaa in aad ku noolaato nolol faquuqan oo doc walba ka dayacan. Kuwa quudka hayaa way gadayaan, daryeel caafimaad inaad hesho lacag ayay ku xidhantahay, degelka aad ku dhallaan korsanayso lacag ayaad ku kiraysan/iibsan. Waxbarashada, marriinka, korantada iyo gaadiidka aad ku boqoolayso intaba lacagta ayaa kala socodsiinaysa.\nXaqiiqadaa isaga oo ka dabqaadanaya ayuu Xasan bin Muxamad An-nisabuuri, marka uu sharraxayo aayadda 14 aad ee suuradda Al-Cimraan waxa uu qorayaa "Dahabka iyo Qalinku (lacagtii milaygaa la adeegsanayay) waa halbeeg qiimeedka shay kasta, qofkii mulkiyaana waxa uu la mid yahay qof shay walba mulkiyayay”.\nDhaqaale yahan Arthur Lewis ayaa isna kitaabkiisa –theory of economic growth- ku yidhi, hadal nuxurkiisu u dhignaa "daah ka faydka lacagtu waxa uu ahaa guul wayn oo aadamuhu gaadhay, taas oo aan sinaba uga muhimad yarayn, ikhtiracii xuruufta alif-beetada iyo heliddii farsamooyinka dab dhalinta…”\nMuranbadan ayaa hadheeya qeexidda erayga "lacag”. Inta badan se laba hilin ayaa mid kood la maraa si loo qeexo; in qeexitaanka lagu saleeyo shaqada ay lacagtu qabato –waana ka loo badan yahay- iyo in qeexitaanka lagu saleeyo walaxda lacagtu ka samaysanatahay. habka hore ayaa aynu qaadanaynaa, waxa na uu odhanayaa sidana, ‘Lacagtu waa wiciyad dadka u kala wareejisa badeecadaha iyo adeegyada ay is waydaarsanayaan, isla jeerkaana ah beegaal qiimeedka walxaha la kala gadanayo, welibna bulshadu is la wada ogashahay ee aan daraf ka mid ahi dafirsanayn’.\nAadamaha bilawgii hore baahidiisu way urursanayd oo barwaaqada degaanka dabiiciga ah korkiisa taalla ayaa ku filnayd; Midho ragaagacay oo jaadad badan ayuu quudan jiray, caleemaha dhirta iyo hargaha ugaadhana huga iyo jaamaha ayuu ka farsamysan jiray, hogag iyo buqcado dugsoon oo uu u hoydona ma uu waayi jirin.\nKolkii la bulshoobay ee baaxadda dadkuna fidday ayay soo baxeen baahiyo cusub oo tiro badani, waxana soo gebagebaysmay habnololeedkii hore ee nin-toocsiga ku binaysnaa. Beddelkiisana waxa loo ruqaansaday hab-nololeed cusub oo iskaashi iyo hawlwadaagnimo ku salaysan. Haddaba, si loo qaraariyo baahiyaha cusub ee bulshoobidda ku lifaaqnaa, qof kastaaba waxa uu si iskii ah ugu foofay hawshii fulinteedu la fududayd. –Specialization/التخصص. Qaybo bulshad ka mid ahi waxay u go’een beerofalka, qaar kale ayaa tumaalaynta xarfaan ku noqday, darbaa tollinka u weecday, kuwo kalena belediyaynta xoolaha ayay u jeesteen.\nMaadaama oo cid waliba tacabkeedii meel qudha kula tuntuunsatay (isugu gaysay) wax-soo-saarkii iyo tayada wixii la soo saaray ba si isku mid ah ayay u kordheen. cid waliba na waxa ay soo saartay wax ka badan beehideedii shakhsiyeed/qoyseedba. Markaas ayaa waxa bilaabmay in dheeraaddada la is dhaafsado. Tisqaadinama nidaamka wax waydaarsiga ‘Kala beddelashada’ –barter trade/المقايضة, ayaana unkamay.\nIs waydaarsiga ‘kala beddelashada’ oo qaarna ugu yeedhaan "Iiddoori” waa nidaam qofku dheeraadka wax-soo-saarkiisa uu ku doorsanayo qof kale wax-soo-saarkiisa inta ku saayidka ah ee baahidiisa ka baxsan. Haddii aynu tusaalaynno, qof raacato ah oo riyaha dhaqdaa si uu u helo dhar uu dhaxanta ka huwado waxa uu ku qasbanaa inuu qayb ka mid ah ahminkiisa/daabaxiisa dhartolaha maryo kaga beddesho. Sidaa oo kale kabatole marka uu u baahdo maacuun uu wax ku cuno ama ku cabbo waa in uu baadigoobaa weel-qore ay ‘kab iyo koob iwm’ is dhaafsadaan.\nMuddo markii sidaa wax lagu waday ayaa nidaamkaa kalabeddelashada la sannifay. Ceebaha uu saluugga ku mutaystayna waxa ka mid ah –ku ma se dhammaystirra e:\n1. La’aanta rabitaan talantaalli ah (laba jihoole ah): waxa aad u adkayd rabitaanada dadku inay is daboolaan. Oo metelan, qof ayaa haya badeecadda "B” waxana uu doonayaa inuu ku beddesho badeecadda "R”. haddaba waxa adkayd inuu sahal ku helo qof haya Badeecadda "R” oo doonaya inuu ku beddesho badeecadda "B”. haddii aynu si kale u tusaalaynoo, Xaddiyo waxa ay haysataa kolay kalluun ah, waxana ay raadinaysaa qof haya hadhuudh oo isla markaana doonaya inuu kalluun ku doorsado hadhuudhkiisa/eeda.\n2. Qaybsan darro: ma jirin sirsir waxyaabaha yaryar loo heli karayay; tusaale ahaan, qof hantidiisuba tahay ‘geel’ ayaa u baahday ‘waran’ uu dhawrta iskaga jiro. Illeen ma jirto lacag dhexdooda ka adeegaysaaye waa in uu tulud geeliisa ka mid ah mulkiyaddeeda ku wareejiyo Warantumaha. Saa tulud wax ka yarba waanu hayne.\n3. Kaydgal xumo: waaqacu waxa uu ina barayaa dadku in aanay u noolayn maantadooda oo keliya, balse ay ku werwersanyihiin berritadooda. Sidaa darteed waxa ku abuuran dabci faraya in ay dheeraadka wax-soo-saarkooda kaydsiyaan si ay uga gaashaantaan dhibaatooyinka la saadaalin karo iyo kuwa kedis ku iman kara ba, -mustaqbalka dhaw iyo ka dheerba. Taasina may suurogal ahayn waagaa. Maxaayeelay badeecadaha badan koodu ma kayd geli karaan muddo dheer, xataa muddada gaaban ayaaba ay kaydintoodu kharash badantahay.\n4. Isu dheellitir la’aan qiimeed: badeecadaha iyo adeegyadu ma ay lahayn beegaal qiimeed sugan. Saamigal qiimeedk walxaha la is waydaarsanayona waxa jaan goyn jiray hadba sida loogu kala haarisanyahay ( loogu kala baahibadanyahay). Taa macnaheedu waxa weeye, kolba qofka baahida darani dabada ka riixayso ayaa bedeecadda uu isagu wareejinayo laga bursanayay.\nCeebahan sare furdaamintooda ayaa laga fekeray mar kale. Sahan-maskaxeedkii la sameeyayana waxa lagu daahfuray nidaamka ‘Lacagta’. Lacagta waagaa la daahfuray ma ay ahayn ta ay hadda naqaanno e, waa lacag kale loogu yeedhi jiray lacag-badeecadeed. -commodity money/النقود السلعية\nBadeecad "B” ayaa la isku afgartay inay noqoto walaxda bulshda ku dhex wareegaysa ee noqonaysa lacag. Degaanada kala duwani waxa ay isticmaalyeen lacag-badeecadeedyo kala duwan. Degaanada qaar milixda ayaa ay ka dhigteen lacag, qaar hargaha ayaa ay ka dhigteen, qaar timirta ayaa ay ka dhigteen, -qoloba wixii agtooda qaddarin ku lahaa ayaa ay ka dhigatay.\nMar kale ayaa nidaamka isna dhibaatooyin hor leh oo ganacsigii hanaqaadnimo u diiday la soo gudboonaadeen. Caqabadahaa na waxa ka mid ahaa;\nLacag-badeecadeed waliba waxay lahayd soohdin aanay ka tallabi karin. Degmooyin laga yaabo in aanay aad ba u kala fogayn ayaa laga kala isticmaalayay laba lacag-badeecadeed oo kala duwan.\nMuddo kooban marka ay badeecaddii wareegto ba waax ku dhacayay idalaad/doorsoon. Taasina waxa ay khasaare ku keenaysay ugu dambaynta qofka ay gacmihiisa ku idlaato/engeto.\nMarkale ayay mufakiriintii baahidaa awdiddeeda isu xilqaameen. Jeerkan ayaa na basharku ku baraarugay dhagxaanta macduunka ah (dahabka, qalinka, nikalka iwm). Dhagxaantani waxa ay ka fayow yihiin labada ceebood ee lagaga caymadayay lacag-badeecadeedka ee kala ahaa; ku-koobnaanta kob gaar ah iyo inuu haleelo idlaad ama engeg. Macdantan la lacageeyay iyadu waxa ay ku hubaysantahay haybad Rabbaaniya oo bulshooyinka dunida oo idil ayaa u haya maamuus iyo jamasho. Sidaa darteed waxa ay buuxiyeen kaalintii wareegga iyo kala wareejinta badeecadaha iyo adeegyada bulshooyinku is dhaafsanayaan.\nMarxaladdan intii lagu gudajiray ayaa loo malaynayaa in dawladuhuna faro-gelintoodii koobaad ku sameeyeen amuuraha lacagta. Dhawr boqol oo gu’ ka hor dhalashdii nebi Ciise cs, ayaa la werinayaa in boqortooyadii Lydia(Turkiga) ay hal-abuurtay qaddaaddicii ugu horraysay (lacag-macdaneed qaab goob ah u samaysan) . kadib, farsamadaa qaddaadiicdu waxay ku faaftay dunida oo dhan, oo dawldo badan ayaa farsameeyay qaddaadiic leh xaradh-godeedyo iyo masawirro ka turjumaya sawracooda (identity). Lakiin warka wanaagsani waxa uu ahaa, in qaddaadiicda ay samaysatay dawlad gaar ahi aan adeegsigeedu ku koobnayn geyiga dawladdaasi/boqortooyadaasi ka taliso oo qudha, balse dunida oo dhan laga adeegsanjiray, maaddaama oo ay ka samaysantahay walax caqiibo leh (Dahab, Qalin, balaatiin, iwm). Waxa keliya ee tixgelinta la siinayay waxa uu ahaa culayska iyo heerka saaafinida oo qudha.\nTusaale ahaan, milaygii nebi Muxamed scw uu farriinta faafinayay lacagta geyigaa uu ka hawlgelayay ka shaqaynaysay waxa ay ahayd; Dinar iyo Dirham, oo ka samyasnaa Dahab iyo Qalin -sida ay u kala horreeyaan. Dinarka waxa laga lahaa Boqortoyaddii Biisandiin, halka Dirhamka laga lahaa Beershiya (boqortooyooyinkii Iran). Haddana carabtu dhexdooda wax bay ku kala gadan jireen, dibadda na way kula macaamili jireen.\nNidaam lacageedkan tobanaanka qarni dunida ka shaqaynayay ayaa lagu majeertaa dhawr arimood oo uu kaga fooladsanaa nidaam lacageedyada kale, wax yaabaha la tilmaamo na waxa ka mid ah:\n1- Lacagta qiimeheedu qudh-dheeda ayuu ku samaysnaa, mana ahayn qiime dusha laga ga keenay oo qaanuunku u yeelay. Lacagta ka samaysan "waraaqad” qudh ahaan qiime u ma laha. Xaashi yar oo la sibbaaqay ma qiime ayay yeelan lahayd, haddii aan qaanuun arintaa qasbayaa jiri lahayn?? Lacag macadaneedka arrinkiisu waa uu ka duwan yahay oo rodol dahab ah marka aad wax ku gadanayso qudh ahaanteeda ayay qiime u leedahay, maadaama oo tahay qurub dahab ah.\n2- Dhagxaanta macdanta ahi si suququl (Scarce) ah ayay u jiraan, sidaa darteed waxa ay haystaan awood wax iibineed oo aad u sarraysa. Ku darso oo sicir bararka na ma saaciddo oo lacag markii la doono intii la ddoono laga daabacan karo ma aha.\n3- Lacag-macdaneedka samaynteeda si shakhsi ah loogama faaiidaysan karo, halka lacag qaanuuneedka abuuriddeeda dad gaar ahi ku danaysan karo. Ujeedka aan qodobkan uga socdaa waxa weeye , dad aan abidkoodba hal caanamaal oo qudha xataa xoogsi tegin ayaa abuuridda lacag qaanuuneedka ka kasban kara xoolo aan la xisaabin karin! Sababtu na waa, lacag kasta oo la abuuro waxa laga helaa faa’iido la yidhaahdo ‘Seigniorage/رسوم سك العملات’. Faa’iidadani waxa ay ka soo dhex baxdaa; faraqa u dhexeeya kharashka ku baxay samaynta 1 yunid oo lacag ah oo laga jaray awoodda wax iibineed ee 1 kaa yunid.\nTusaalaynta ayaa wax lagu fahmaaye ka soo qaad; bangiga dhexe ee Maraykan wax uu sameeyay $ 100. Samaynta $100 waxa ku baxay kharash, ay ka mid yihiin; qiimaha gabalka xaashida ah, khadadka lagu xardhay ee lagu shaabbadeeyay, korantada, qiima-dhaca mashiinka samaynaya ikk. Haddaba, haddii wadarta kharashka ku baxaya samaynta $100 uu noqdo $5, taa macneheedu waxa weeye in uu bangigu helayo $ 95 oo awood uu wax ku soo iibsan karo oo bilaash ah. Haddii uu bangigu daabaco $1000000, isaga agtiisa waxay ka tahay xaashiyo uu xaradh, liiddimo iyo masawirrona ku nashqadeeyay, kharash aan boqolaal Doolar ka badnaynina kaga baxay, haddana waxa uu si fudud ugu la wareegaa gumaro bulshooyin kale dirqi ku soo saareen.\nBuuniyo muslimiin ah oo badan ayaa qaba in adeegsiga lacag qaanuuneedka eeggan dunida laga isticmaalaa uu si toos ah uga hor imanayso ujeeddooyinka shareecada Islamka/الشريعة مقاصد. Maaadaama oo uu keensayo isku dulnoolaan iyo bililiqaysi gumareed aan geedla isgu soo toosin. Abuurashada awood iibsi oo cid gaar ahi ka faaiidaysnayso, sida bangiyada ganacsig iwm, sina ba uma bannaana ayaa ay qaban. Waxa kale oo buuniyaddani ay hoosta ka xarriiqaan in aan muslimiintu abid ka hoos bixi doonin galaangalka iyo gacan-togaalaynta reer galbeedka inta ay oggolyihiin lacag qaanuuneed qolyo kale. Waayo cidda aad lacagteeda aqbashay –iyada oo lacagtaasina agtooda ka tahay waraaqo wershado markii ay doonaan, intii ay doonaan ka daabacayaan- weligaaba adoon ayaad u ahaan.\nCulimadaa waxa ka mid ahSh. Cimraan xusayn –u dhashay tiriinidhaadh iyo Tubaygo-, Sh.Cabdulqaaddir A Suufi, asaasaha ururka Maraabiduun, Mahatir Muxamed –Rasiil wasaarihii hore ee Malaysia ikk oo badan.\nQarnigii 16 aad ayaa waxa qaaradda Yurub ka bilaabmay bangiyada. Baahida keentahay inay abuurmaan waxa lagu sheegaa "cabsi” ganacsatada soohdimaha isaga gudba ka soo wajahday dhuljiifyo ku mooryaanoobay lacag-macdaneedkaa kolba dhan loo walwaalayo.\nBangiyadu waagaa waxa ay bixin jireen ‘adeeg’ ilaalinta lacagta uun ku kooban oo ay mushqaayad kaga qaataan dadka ay lacag-macdaneedka u xifdiyayaan. Qofku marku lacag dhigto bangiga waxa la siinayay kadh yar oo caddaynaya xaddi lacageedka uu bangiga dhigtay (bank notes). Ballanqaad buuxana waa la siinayay isla marka uu kaadhka soo celiyo in lacag-macdaneedkiisa/keeda dib loo siin doono. Iyagoo oo ka wahsanaya inay marwalba bangiga aadaan oo kaadhadhka soo lacagaystaan ama sidsididda lacagta karhaya ayay dadku, kaadhadhkii yaryaraa dhexdooda ku kala adeegteen oo ku qabsadeen shaqadii lacag-macdaneedku u qaban jirtay. Muddo badan ayaa nidaamkan iyo nidaamyo kale oo aan ka ag fogayn la isticmaalayay. Waxana markasta la hubinayay in warqad kasta oo suuqa dhex wareegaysa qiimaha dusha kaga qoran oo macdan ahi bangiga u yaal. Tusaale ahaan, marka la damco in la abuuro warqad ay ku qorantay 20 rodol oo dahab ahi, ilaa 20 rodol oo dahab ah la helo mooyee lama abuurikarayn.\nNidaamkaa lacag-waraaqeedka macdanta ku salaysnaa isaguna waxa uu geeriyooday 1971 oo ay dawladda maraykanku dumisay. Madaxwaynihii Maraykanaka ee waagaa Richard Nixon ayaa ka baxay heshiis dhanka lacagaha ahaa oo ay 44 dawladood madaxdoodu ku wada galeen magaalada Breton woods ee carriga maraykanka 1933. Heshiiska ay hore dawladaahaasi u wada galeen nuxurkiisu waxa uu ahaa in Doollarku ahaado sayidka lacagaha dunida, Balse aan bilaash loo abuurin e, dahabka lagu jaangooyo. Waxa lagu heshiiyay in, si loo abuuro $35 bangiga dhexe ee Maraykanku u helo 1 wiqiayad oo dahab ah/ 28.25 grm.\nHeshiiskana Maxdaxwayne Nixonayaa buriyay si uu dawldda maraykanka u hodmiyo oo ay u helaan awood bilaash ah oo wax kasta oo ay doonaan u jarta. Intaa wixii ka dambeeyayna lacagaha dunida oo dhami waxa ay isu beddeleen, lacago aan qudh ahaan qiime u lahayn se qaanuunku u yeelay. Lacag qaanuuneedku waxa ay u jirtaa qaab xaashiyo xardhanah oo midabbo iyo masawirro lagu aslay ama tirooyin mishiinno dhex qulqulaya oo aan xitaa ahayn wax la taaban karo ba.\n· النقود في الاقتصاد الاسلامي, د.رفيق يونس\n· تاريخ النقود الإسلامية - موسى الحسيني المازندراني\nQore: Khadar Faarax Siciid


Wararka Maanta: Khamiis, Mar 1 , 2018-Qarax Ismiidaamin ah oo ka dhacay dulleedka Muqdisho\nKhamiis, Maarso, 01, 2018 (HOL) – Wararka ka imanaya deegaanka Siinka Dheer ee dulleedka magaalada Muqdisho ayaa sheegay in goor dhaw uu ka dhacay Qarax Ismiidaamin ah.\nWararka ayaa sheegaya in gaari kuwa yar loo adeegsaday weerarka is qarxinta, iyadoo warar kala duwan uu ka soo baxayo.\nDad ku sugan goobta uu Qaraxa ka dhacay ayaa warbaahinta u sheegay in gaari yar oo laga soo buuxiyay walxaha qarxa uu gudaha u galay goob lagu diiwaan geliyo gaadiidka soo galaya Muqdisho oo ciidamada ammaanka ku sugnaayeen.\nAl-Shabaab ayaa baraha Internet-ka ku shaaciyay in weerar ismiidaamin ah ay la beegsadeen koontarool ciidamada Nabad-sugida ku sugnaayeen, iyaga oo sheegtay in ay ku dileen in ka badan 10 Askari oo ka tirsan Nabad-sugida.\nIlaa iyo hadda ma jiro wax war ah oo ka soo baxay dhinaca saraakiisha ciidamada dowladda oo la xiriira Qaraxa Ismiidaaminta ah ee ka dhacay dulleedka Muqdisho.\nQaraxan ayaa imanaya iyadoo laamaha Amniga dowladda Soomaaliya sheegeen in ay ka foojigan yihiin weeraro is qarxin ah oo ay qaadaan Al-shabaab.


Obama oo Difaacay Talaabaddii Turkigu Ku soo Riday Diyaaradda Ruushka | Somaliland Post\nHome News Obama oo Difaacay Talaabaddii Turkigu Ku soo Riday Diyaaradda Ruushka\nObama oo Difaacay Talaabaddii Turkigu Ku soo Riday Diyaaradda Ruushka\nMadaxweynaha Mareykanka, Barack Obama ayaa difaacay tallaabadii dowladda Turkiga ay kusoo rideen shalay mid ka mid ah diyaaradaha dagaalka Ruushka, xilli madxweynaha Ruushka Putin uu sheegay inay cawaaqib-xumo ka dhalan doonto diyaaradda lasoo riday.\nBarack Obama ayaa sheegay in Turkiga uu xaq u leeyahay inuu difaacdo dhulkiisa, isagoo xusay inay Turkiga uu madax-banaan yahay, tallaabadii uu qaadanayna ay ahayd mid uu ku ilaashanayay xorriyadiisa dhuleed.\nSidoo kale, Obama iyo madaxweynaha Turkiga, Recep Tayyib Erdogan ayaa ku wada-hadlay taleefoon, waxaana Obama uu xusay inay muhiim tahay in xiisadda la dajiyo, isla markaana la helo warbixin rasmi ah oo ku saabsan sida wax u dhaceen.\nMadaxweynaha Turkiga Recep Erdogan ayaa dhankiisa difaacay tallaabadii ay kusoo rideen diyaaraddii dagaal ee uu Ruushku lahaa, wuxuuna ku tilmaamay inay kusoo xadgudbeen hawadooda.\nDhanka kale, Xoghayaha Guud ee Qaramada Midoobay, Ban Ki-moon ayaa isagana xusay walaac uu ka qabo diyaaradda laga soo riday Ruushka, wuxuuna ku baaqay in la qaboojiyo xiisadda oo aanu dhicin wax gacan-ka-hadal ah.\nIsbahaysiga NATO oo uu Turkigu qayb ka yahay ayaa ugu baaqday Turkiga iyo Ruushka inay xaalada dajiyaan, iyadoo isbahaysigu uu sheegay inay si dhow ula socon doonto dhaq-dhaqaaqyada labada dhinac.\nUgu dambeyn, madaxweynaha Ruushka Vladamir Putin ayaa ka digay cawaaqib-xumo ka dhalan karta diyaaraddii laga soo riday, wuxuuna sheegay inay ahayd diyaaraddii laga soo riday mid lagu dhabar-jabinayo howlgalkooda Suuriya.


Order - Word Foundation • Buugaagta, Audio, Magazine, iyo waxyaabo kale oo badan\nBuugaag, Buugaag iyo Cod\nFikirka iyo Dareenka, Man iyo Naag iyo Cunug, Dimoqraadiyadda waa Is-Xukuumad iyo Masonry iyo Calaamadihiisa Waxa kale oo lagu heli karaa foomka elegtarooniga ah eeyaga Bogagga buugaagta.\nThinking and Destiny Hufan\nThinking and Destiny Buug-maqal (USB Flash Drive, qaabka MP3)\nKa dalbo Amazon\nDhamaan xubnaha ururka aasaasiga ah ee loo yaqaan 'Word Foundation', iyadoon loo eegayn heerka taageerada aad dooratay, waxay heli doonaan joornaaliheenna rubuclaha ah, Ereyga, iyo 40% dhimis buugaagta loogu talagalay. Hadaad jeceshahay inaad xubin ka noqotid oo aad sicir-dhimista ku qaadatid dalabkaaga, ama hadaad xubin xubin ka tahay oo aad rabto inaad dalbato sicir-dhimista, fadlan Nala soo xiriir in lagu dhigo dalabkaaga jeeg, taleefan ama fakis.\nKa qayb qaadashada xubinimada\nXubin sare ama xubin arday\nIn ka badan 70 sano, Word Foundation waxa ay ka go'an tahay in ay Harold W. Percival shaqadiisa ka dhigto mid ay heli karaan dhammaan kuwa raadsada Runta. Ku-deeqidda aadka loo mahadceliyey waxay gacan ka geysan doontaa ballaarinta gaaristayada waxayna sidoo kale taageertaa meelo badan oo muhiim ah oo shaqadeena ah, sida ku-haynta buugaagta daabacaadda, daabacaadda elektaroonigga ah, xayaysiinta, iyo bixinta buugaag bilaash ah maxaabiista xabsiga, maktabadaha, iyo shakhsiyaadka aan awoodin inay awoodaan.\nKaalmeyno Waddooyin Kale\nFadlan nala soo xiriir ku saabsan:\nSameynta hadiyad sanduuq sanadle ah\nSameynta hadiyad kaydka ama dammaanadaha\nDiyaarinta soo celinta tabaruca billaha ah\nXusuusnow erayga aasaasiga ah ee dardaarankaaga


Sababta Puntalnd uga baaqsatey iney go’aan ka gaarto qaraarkii Barlamanada Soomaliya\nGAROWE ONLINE, Garoowe\nPosted On 22-03-2018, 04:51PM\nGAROOWE- Waxaa dib u dhac ku yimid go’aan maanta oo Khamiista ah laga sugayey shirka golaha Wasiirada Puntland kasoo ku aadanaa mowqifka maamulkaan ka qaadan karo qaraarkii Barlamanada Soomaaliya kasoo saareen shirkada DP World.\nWararka warsidaha GO ka helay sababta keentey inuu baaqdo go’aan laga gaaro qaraarkaan ayaa sheegaya iney timid kadib markii ay wadahadleen Cabdiweli Gaas iyo Madaxweyne Farmaajo.\nSida GO fahansan yahay Madaxweynaha Dowlada Federaalka ayaa ka codsadey Madaxweynaha Puntland in go’aankaan dib u dhigo inta xal laga gaarayo khilaafka u dhexeeya Villa Soomaaliya iyo Villa Hargeysa.\nDhinaca kale waxaa jira warar soo baxaya oo sheegaya in kala qaybsanaan dhinaca fikirka ah ka dhexjirto madaxda u sareysa dowlada Puntland iyo golahooda xukuumada.\nMadaxweynaha Puntland iyo ku xigeenkiisa oo horey dhinaca fikirka ku aadan siyaasada Khaliijka ugu kala duwanaa ayaa sida aan xogta ku heleyno waxaa Mudane Cabdixakiim Cameey si aan qarsoodi aheyn u taageerey go’aankii Barlamanada Federalka dalka kaga mamnuuceen shirkada DP World.\nMagalaada Muqdisho ayaa maalmihii lasoo dhaafey waxaa ku sugan Xildhibaan Saadiq Garaad isagoo sida aan wararka ku heleyno kulamo uu la qaatey madaxda sare ee dowlada Federaalka u balan qaadey inuu kala shaqeynayo sidii loo baajin lahaa in Puntland kasoo baxo go’aan lid ku ah go’aankii Barlamanada Soomaaliya ka gaareen shirkada DP World.\nSaadiq Garaad oo kamid ah Xildhibanada gobolka Sool kasoo gala Barlamanka Puntland ayaa kamid ahaa xubnihii aqalka Wakiilada oo aad ugula shaqeeyey Cabdiweli Gaas sidii loo ansaxin Heshiiskii Madaxweynuhu lasoo galey shirkada P&O.\nDowlada Federaalka gaar ahaan Villa Somalia ayaa maalmihii lasoo dhaafey loolan ugu jirtey sidii madaxda maamulada u soo saarin go’aan ay ku diidayaan qaraarkii Barlamanada Fedraalka ah.\nDib u dhaca ku yimid kulan madaxda maamulada Soomaalida ku yeelan lahaayeen magaalada Garowe ayaa waxaa la xiriirinayaa in dowlada Federaalka ka shaqeysay inuu baaqdo madaama uu ku soo beegmey xilli Muqdisho ka taagan yihiin xiisado siyaasadeed.\nPuntland: Go'aano laga soo saarey dhibaatada shilin Soomaaliga


Wararka Maanta: Arbaco, Dec 26, 2012-Maamulka Gobolka Bay ee Dowladda Soomaaliya oo Xabsiga Baydhabo kasii daayay Sakaal u shaqeynayay Hay'adda FAO\nSarkaalka oo lagu magacaabo Idiris Cabdi Dhakhtar ayaa waxaa gurigiisa kala baxay ciidammo ka tirsan kuwa maamulka gobolka Bay, iyadoo saraakiisha booliiska ee degmada Baydhabo ay sheegeen in sarkaalkan lagu eedeeyay inuu jaajuus u ahaa Al-shabaab ayna baaritaanno ku sameynaan.\n"Idiris Dhakhtar gallinkii dambe ee shalay ayaa xabsiga Baydhabo laga sii daayay, kaddib dadaallo ay sameeyeen ururrada bulshada rayidka ah iyo waxgaradka," ayuu yiri goobjooge ku sugan Baydhabo oo si dhow ula socday xariga sarkaalka. "Kama uusan hadlin maamulku weli sii daynta sarkaalka."\nTaliyaha booliiska gobolka Bay, Col. Mahad C/raxmaan oo saxaafadda la hadlayay horraantii bishan oo ahayd markii la xiray sarkaalkan ayaa sheegay inay heleen xog ku saabsan in sarkaalkan uu gacan-saar la leeyahay Al-shabaab iyaguna ay baaris ku sameyn doonaan, isagoo xusay inaysan waxba ka gelin darajadiisa iyo halka uu u shaqeeyo.\nSarkaalka lasii daayay ayaa isaguna ka hadlin xarigiisa iyo sii-dayntiisa, iyadoo la sheegay inuu ku sugan yahay gurigiisa uuna caafimaad qabo, waxaana tani ay noqonaysaa tallaabadii ugu horreysay oo ururrada bulshada gobolka Bay ay cadaadis ku saaraan maamulka gobolkaas.\nDegmada Baydhabo ayaa waxay ka mid tahay degmooyinkii xoogagga Al-shabaab laga qabsaday horraantii sannadkan, waxaana tan iyo xilligaas ka dhacayay falal kala duwan oo isugu jira dilal qorsheysan, weerarro iyo qaraxyo ay dad badan oo shacab ahi waxyeello kasoo gaartay.\n12/26/2012 1:11 AM EST


Dhaban - Gpedia, Your Encyclopedia\nDhabanka gabadh da' yar.\nDhaban sidoo kale loo yaqaano daan (Af carabi: وجنة Af-Taliyaani: guancia Af Ingiriis : cheek) waa xubno ka mid ah wejiga dadka kaas oo u dhexeeya dhegaha, indhaha hoostooda, sanka iyo afka ilaa laga gaadho meesha u hooseysa wejiga. Sida caadig ah dadka waxay leeyihiin labo dhaban kuwaas oo kala ah dhabanka midig iyo kan bidix.\nInta u badan xayawaanka naasleyda ah oo dadku ka mid yahay, dhabanadu waa hilib jilicsan kaasi oo kala bixi kara marka afka la kala qaado iyo marka cunto badan afka ku dhex jirto. Dhabanada gudahooda waxaa ku yaala dahaar yar oo khafiif ah kaas oo marka tijaabo DNA laga qaadayo laga helo.\nDhabanada labka dadka waxaa dul saaran timo badan kuwaas oo loo yaqaano gadh.\nWaxaa laga keenay "https://so.wikipedia.org/w/index.php?title=Dhaban&oldid=149751"


Nin Gurigiisa Oo Labo Dabaq Ah Doonaya In Loogu Badalo Telefoon iPhone 6 Plus Ah | Hawraar\nOctober 9, 2014 Xiisaha/Xulashada No comments\nNin Gurigiisa Oo Labo Dabaq Ah Doonaya In Loogu Badalo Telefoon iPhone 6 Plus Ah\nNin u dhashay dalka Maraykanka ayaa badka soo dhigay guri uu leeyahay oo ka kooban labo dabaq, kaas oo uu ku doonayo, in loogu badalo telefoonka iPhone 6 Plus, oo ah moodeelkii ugu danbeeyay ee shirkada Apple dhawaan soo saartay.\nNinkan ayaa si rasmi ah warbaahinta ugu baahiyay codsigiisa uu ku doonayo in telefoonka gacanta ee “iPhone 6 Plus” loogu badalo gurigiisa labada dabaq ka kooban, taasina ay ka tahay go’aan kama danbays ah, waxaanu sidaa ku daabacay mid ka mid ah, wakaalada warbaahinta ee qaabilsan iibka iyo kirayntay guryaha ee dalka Maraykanka.\nGuriga uu ninkani diyaarka u yahay, in loogu badalo telefoon mobile ah ee iPhone 6-ka, ayaa ka kooban, sadex makhsin oo hurdo ah, dhawr qol oo iyaguna fadhi iyo cunto ah, labo madbakh, dhawr musqulood iyo xamaan iyo qayb lagu nasto, waxaanu ninkani iibka gurigaas hore u baahiyay dhawr bilood ka hor.\nIn kasta oo aanay jirin cid soo codsatay iibka gurigaas, sababta keentay in la iibsan waayana loo tirinayo, magaalada uu ku yaalo gurigan, oo sida warbaahintu sheegtay dhaqaalo xumada Maraykanka ku masalaftay.\nBil ka hor ayuu ninkani qiimaha guriga uu ku iibinayo ka dhigay shan kun oo kaliya, laakiin haddana muu helin cid ka iibsata, waxaanay taasi qayb ka tahay, dhibaatada dhaqaale xumo ee ka taagan, Magaalada Detroit.\nHasa yeeshee ugu danbayntii ayuu go’aan kama danbays ah ku qaatay, in qofkii danaynaya gurigaasi uu ugu badalo, hal telefoon oo iPhone 6 Plus ah, kaas oo qiimo ahaan sadex kun oo dollar kaliya ka taagan dalka Maraykanka.\nNinkan sheegay inuu gurigiisa ku badalanayo telefoonka iPhone 6 Plus, waxa kale oo uu xusay inuu xitaa diyaar u yahay, in lagaga badasho iPad, kaas oo kaliya shardi uu ka dhigay in xadiga xajmigiisu noqdo, 32 GB.\nSida wakaaladaha wararka dunidu ku warameen, waxa uu ninkani gurigan iibsaday lix sanadood ka hor, waxaanu wakhtigaas siistay, lacag dhan afartan kun iyo dhawr boqol oo dollar, waxaanu ku talo jiray inuu kireeyo si uu lacagtiisa dib uga helo.


Miyaa Droplr Qalabka Wadaagista Faylka Ugu Fiican? | Martech Zone\nSanduuqa, DropBox, Google Drive… macaamiil aad u tiro badan oo dhammaantood adeegsanaya aalado kala duwan, faylalka macmiilkaygu waa musiibo. Toddobaadkiiba mar ama wixii la mid ah, waxaan u guuraa dhammaan xogta macmiilkeyga qayb nadiif ah oo nidaamsan oo shabakad la kaydiyo ah. Maalinba maalinta ka dambaysa, inkasta, waxay ahayd masiibo la isku dayayo in la helo oo loo diro faylasha… illaa iyo hadda.\nHay'adayada aan wada shaqeynta leenahay ayaa adeegsada Droplr. Waan ku kalsoonahay inaan helo qalab kale oo faylasha lagu keydiyo, la iigama iibin markii hore. Si kastaba ha noqotee, waqti kadib waxaan jeclaaday fududaynta barnaamijkooda. Haddii aan rabo inaan la wadaago feyl, kaliya waxaan ku jiidayaa bar-keydkeyga halkaasoo laga soo raray xiriirna laga helayo. Waxaan u diri karaa xiriiriyahaas macmiilkeyga isla markaana kor u kacaya… faylka way heleen. Ma jiro daaqado furmaya, helitaanka faylal, waafajinta… kaliya soo rar oo dir. Way fiicantahay fudeydkeeda.\nWadaagista faylka Droplr ee booqashada Mac\nWadaagista Faylka Droplr ee Windows Tour:\nTilmaamaha Droplr Pro waxaa ka mid ah:\nSoo qaad oo sharaxaad ka bixi shaashadaha - oo ay ku jiraan websaydhada iyo faylal badan.\nQor shaashadda si aad sawir buuxa u siiso\nIsticmaal isdhexgalka xoogga leh - oo ay ku jiraan Gmail, Google Docs, Trello, Slack, Photoshop, Intercom, Sketch, Atlassian Confluence, Atlassian HipChat, Atlassian Jira, Microsoft Teams, Apple Messages, Discord, iyo Skype.\nSi deg deg ah u dir xitaa faylasha waaweyn\nCalaamadee faylasha aad dirto\nTaabo sifooyinka wada shaqeynta kooxda\nKu samee is-halaag faylasha ama badbaadi si aan xad lahayn\nKu calaamadee faylasha aad keydiso\nKu ilaali feylashaada lambar sir ah\nAbuur oo wadaag boor oo dhan maadooyinka\nEeg isdhexgalka isticmaalaha ee faylasha Drop Analytics\nCalan subdomain ama domain gaar ah\nWaad iska diiwaan gelin kartaa Droplr bilaash, ama waxaad u tagi kartaa lacag yar bishii (aad ayaa loogu taliyay). Droplr kaliya uma ogolaato inaad isla markiiba wadaagto feylasha, waxaad sidoo kale la wadaagi kartaa waxyaabaha ku jira shaashadda shaashaddaada. Tani waxay awood kuu siineysaa inaad xawaareyso socodkaaga shaqada oo aad xoogaa waxqabad ah dib ugu dhigto maalintaada.\nSaxiix u Droplr\nFiiro gaar ah: Waxaan u adeegsanayaa xiriiriyaha xiriirka aan la leeyahay boostadan!\nTags: Farriimaha AppleIsugeynta AtlassianAtlassian HipChatAtlassian JiraJeexdinhoosfile sharingGmaildaaqadaha googleintercomKooxaha MicrosoftphotoshopSketchSkypedebcinTrello\nAabayaasha Maalinta Tirakoobka Ganacsiga: 5 Waxyaabaha Nooc kasta u Baahan Yahay inuu Ogaado


Ganacsade Sugule Oo Iska Fogeeyay AlshabaabkII Ka Baxsatay Xarunta Garoowe | SAHAN ONLINE\nGanacsade Sugule Oo Iska Fogeeyay AlshabaabkII Ka Baxsatay Xarunta Garoowe\nGaroowe –Ganacsade C/fitaax Sugule ayaa bartiisa Facebooga, wuxuu soo dhigay qoraal uu kaga hadlay dhalinyaradii ka tirsanaa ururka Alshabaab ee lagu hayay Xarun xanaanaynta ( Safe house) e ku taal Caasimaad Garoowe. 10 dhalinyaro ay ka baxsatay xaruntaasi.\nQoraalka wuxuu ku sheegay in been iyo dacaayad tahay in wax xiriir ah la leeyahay maxaabiista Alshabaab ee ka baxsatay xarunta lagu hayay, waxaana uu yiri\n“Waxaa kaxumahay warka Garowe online iga qortay ugana shaabadeeyay in aan maxaabiis hayo ayna fakadeen waa war been ah iyo dacaayado raqiis ah, waana wax laga naxo runtii dacaayadaas sababi kartna in ay dhib ii soo jiito.\nWariyaha xirfada leh waxa u horeeyo uu kafakaro waa badbaadada qofka uu magaciisa qorayo iyo wax ka soo gaari kara warka uu daabacayo.”\n10 dhalinyaro ayaa habeen hore ka baxsaday xarun lagu xanaaneeyo caruurta Alshabaab oo ku taala Caasimadda Garoowe. waxayna qayb ka ahaayeen maxaabiistii lagu soo qabtay weerarkii Alshabaab ku soo qaadeen degaamada Garacad iyo Suuj ee gobolada Mudug iyo Nugaal 2016kii.\nWararkii u dambeeyay waxay sheegayaan in ciidamada amniga Puntland ay gacanta ku dhigeen saddex ka mid ah dhalinyarada baxsaday, iyadoo mid kalena maalintii shalay ahayd gacanta lagu dhigay. Waxaana weli lagu daba jiraa 6 kale oo la rumaysan yahay inay ku dhuumanayaa caasimadda iyo degaano hoos yimaada.


Afar waxyaabood oo laga diiwaan geliyey kulankii ay kooxda Arsenal ka adkaaday Norwich City ee Premier League – Gool FM\nAfar waxyaabood oo laga diiwaan geliyey kulankii ay kooxda Arsenal ka adkaaday Norwich City ee Premier League\n(London) 01 Maajo 2016 – Kooxda kubadda cagta Arsenal ayaa 1-0 ku martay Norwich City oo kulan ka tirsan horyaalka Premier League ay ku soo dhawaysay garoonkeeda Emirates.\nGeesiga kooxda Gunners ee kulankan waxa uu ahaa Danny Welbeck kaasoo goolka guusha u horseeday kooxdiisa, markii daqiiqaddii 59-aad uu dhaliyey goolka qura oo ay guusha ku qaateen, isagoo ka soo kacay kursiga keydka.\n>- Arsenal ayaa ku guuldarreysay inay qeybta hore ee ciyaarta sameyso hal shuut oo bartilmaameed toos ah markii shanaad xilli ciyaareedkan horyaalka Premier League, dhammaan shantaas kulan ayeyna Gunners ku ciyaaraysay garoonkeeda.\n>- Norwich City waa kooxda ugu shabaq ilaasashada xun horyaalka Premier League xilli ciyaareedkan, waxaana ay shabaqeeda gool ka ilaashatay shan jeer oo qura, iyadoo la siman kooxdaAston Villa, si kale haddii aan u dhigno Norwich City iyo Aston Villa waa labada kooxood ee tirada ugu yar shabaqooda gool ka ilaashaday xilli ciyaareedkan horyaalka Premier League waana min shan jeer.\n>- Arsenal ayaa saddex kulan oo xiriir ah shabaqeeda gool ka ilaashatay Premier League markii ugu horreysay tan iyo bishii September sanadkii 2015.\n>- Danny Welbeck ayaa dhaliyey shuutkii ugu horreeyey ee bartilmaameed toos ah oo ay Arsenal ka sameysay kulankan ay ka horjeeday Norwich.\nLix waxyaabood oo laga bartay guushii ay Real Madrid ka gaartay Real Sociedad… (Muxuu ka dhignaa madaxii Bale?)\n“Barcelona kuma tiirsanaan doonto gafafka Atletico iyo Real Madrid,” Luis Enrique


Puntland oo soo saartay Amarro ku socda Gaadiidka noocyadiisa kala duwan | warsanradio baydhabo\nHome WARARKA MAANTA\tPuntland oo soo saartay Amarro ku socda Gaadiidka noocyadiisa kala duwan\nTaliyaha Ciidanka Ilaalada waddooyinka Puntland G/sare, Cabdifitaax Siciid Saleebaan (Afrikaan) ayaa sheegay in si loo ilaaliyo nafta iyo Maalka dadweynaha ay awaamiir kasoo saareen wadista Gaadiidka noocyadiisa kala duwan oo ay kamid tahay Mooto Bajaajta.\nShir jaraa’id oo uu Warbaahinta ugu qabtay Magaalada Garoowe ayuu sheegay si loo hubiyo Shaqada in wixii hadda ka dambeeya imtixaan ka qaadi doonaan cid kasta oo dooneysa inay ku Shaqeysato wadista Gaadiidka noocyadiisa kala duwan, sidoo kalena la baari doono qofka Caafimaadkiisa\nWuxuu hadalkiisa uu intaasi ku daray Taliyaha in qofka darawalka noqonayo la siin doono leysinka gaadiid wadista, haddii uu ka gudbo shuruudaha horyaalla, oo ay ku jirto in da’diisu aysan ka yarayn 18 sano.\nAmarkaan kasoo yeeray Taliska Ciidanka ilaalada waddooyinka ee taraafikada ayaa kusoo beegmaya xilli dhawaan banaanbax cabasho ah ay Magaalada Garoowe ka dhigeen wadayaasha Mooto Bajaajka oo ka cabanayay in loo diiday marista wadada halbowlaha walow markii dambe dib loogu fasaxay.\nPuntland oo soo saartay Amarro ku socda Gaadiidka noocyadiisa kala duwan was last modified: February 16th, 2022 by warsan radio\nPuntland oo soo bandhigtay liiska 16 kursi oo lagu dooranayo Boosaaso\nKenya & Itoobiya oo ku heshiiyay inay fuliyaan howlgal ka dhan ah Al-Shabaab\nMADAXWEYNE AXMED MADOOBE OO KHUDBAD KA JEEDIYAY SHIRKA ISKAASHIGA SOOMAALIYA IYO BEESHA CAALAMKA.\nShirka Madaxda Dowladda Iyo Maamul Goboleedyada Oo Goordhow Furmay


Christian Pulisic oo ku haboon kooxda ugu fiican Chelsea, Stamford’s looga dhuminayo oo laftiisa la mamnuucay, ayuu yiri USA Alexi Lalas hore.\nKadib qaab ciyaareed cajiib ah oo uu ku bilowday xilli ciyaareedkiisii ugu horeeyay ee premier League, Pulisic ayuu soo gaadhay dhaawac muruqa ah xilli ciyaareedkan isaga oo kaliya ciyaaray 13 kulan tartamada oo dhan.\n22 jirkaan ayaa soo laabtay ka hor dhamaadka sanadkii hore, laakiin soo laabashadiisu waxay ku soo beegmeysaa xilli qaab ciyaareedka Chelsea uu xumaaday madaama laga badiyay afar ka mid ah lixdii kulan ee ugu danbeysay.\nKooxda Frank Lampard ayaa 3-1 lagu garaacay gurigooda Man City Axadii, iyadoo Lalas uu aaminsan yahay in Pulisic uu yahay ciyaaryahanka kaliya ee Chelsea.\n– Waxaan u maleynayaa in Christian Pulisic uu si fiican u qabtay, ayuu yiri Lalas. “Waan ogahay mararka qaar waxay umuuqatay inuu wax walba iskood iskudayay laakiin wuxuu kubbada ku baasay labo ama seddex ciyaartoy, xawaarihiisa, taabasho gaaban iyo dhamaan.\n“Haddii aad daawatay ciyaartii Man City ee Chelsea lagu burburiyey, qof kasta oo ciyaartaas arka wuxuu arki lahaa Christian Pulisic oo Chelsea u soo muuqda\n“Waxaan dhahayaa hada Christian Pulisic wuu ka fiican yahay Chelsea, wuu ka fiican yahay Blues.\nTayadiisa ayaa ku lumisay Chelsea haatan iyo ciyaartoyda ay Chelsea haatan heysato. ”


Waxaad ku amartaa waxyaalahaaga Rabbiga, Kaniisada Adduunka ee Switzerland (WKG)\nShuqulladaada Rabbiga ku amar,\nBeeralle ayaa baabuurkiisii la jiifiyey ku rakibay wadada weyn wuxuuna arkay in kulaylku siddo shandad culus. Wuu istaagay oo wuxuu usiiyay fuushan uu weheliyuhu ku farxay inuu qaato. Markuu inbadan socday, ninka beerta leh, ee fiirinaya muraayadda gadaalka, wuxuu arkay in shilku ku dhuftay aagga xamuulka, boorsada culus ee wali garbihiisa ka laalaada. Ninkii beerta lahaa ayaa istaagay oo qayliyey, "Hey, maxaad u qaadan weyday boorsadaada oo aad sariir ku seexan doontaa?" "Taasi waa hagaag," ayuu ku jawaabay qofkii wax garanayay. Khasab kuguma aha. Kaliya i gee meesha aan u socdaa waan faraxsanahay ».\nSidee doqonnimo ah taasi waa! Laakiin Masiixiyiin badan ayaa leh aragtidan. Waxay ku faraxsan yihiin in lagu qaado "ambalaas" ee geynaysa cirka, laakiin culayska kama saaridoonaan intii baabuur wadaan.\nTani waxay ka soo horjeeddaa runta aan ka helno Kitaabka Quduuska ah - runtiina culayskaaga ayaa kuu fududayn doona! Maahmaahyadii 16,3, Boqor Sulaymaan wuxuu ina tusiyaa mid ka mid ah quruxdiisa cajiibka ah mar labaad: "Shuqulladaada Rabbiga ku amar, Oo qorshahaaguna wuu liibaani doonaa." Aayaddan waxaa jira waxyaabo badan oo ka badan isku dayga in la noqdo Masiixi keli ah. “Taliska” halkan macno ahaan waxaa loola jeedaa “rogid (on) ». Waxay leedahay wax ay kuxirantahay waxa wax laga rogo ama ku duudduubto qof kale. Warbixin ku jirta Bilowgii 1 ayaa caddaynaysa. Yacquubna wuxuu yimid isniintii, wuxuuna ku socday xagga Fadan Araam, oo wuxuu ka helay Raaxeel; Iyada iyo kuwa kaleba waxay doonayeen inay waraabiyaan idihii, laakiin dhagax weyn ayaa daboolay furitaanka ceelka. Markaasaa Yacquub yimid oo dhagixii ka giringiriyey\nFuritaanka isha (Aayadda 10) oo waraabin jirtay idaha. Erayga Cibraaniga ah "wallow" halkan waa isla erayga "amar" ee Maahmaahyadii 16,3. Muujinta ku duubista dareenka ah inuu culeys ku saaro Ilaah sidoo kale waxaa laga heli karaa Sabuurka 37,5: 55,23 iyo. Waxay ka dhigan tahay ku tiirsanaanta buuxda ee Ilaah .. Rasuul Butros wuxuu u qoray qaab la mid ah: «Daryeelkaaga oo dhan\ntuur; maxaa yeelay isagu dan buu idinka leeyahay » (1 Butros 5,7). Ereyga Griigga ah ee "tuur" asal ahaan waxaa loola jeedaa isla erayga "(amar") ee Cibraaniga, oo sidoo kale macnaheedu yahay "rogitaan ama tuurin" (to) »waa la tarjumay. Tani waa ficil miyir leh dhinacayaga. Waxaan sidoo kale helnay ereyga "tuur" xisaabta gelitaanka Ciise ee Yeruusaalem, markuu fuushanaa dameer\n- «oo dharkoodii ku tuureen walxahaas» (Luukos 19,35). Ku tuur wax walwal ah oo kaa welweliya xagga Rabbigeenna. Isaga ayaa daryeeli doona maxaa yeelay isagu adiga ayuu ku xannaanayn doonaa.\nMiyaad cafiyi kartaa qof? Ku tuur ilaahoow! Ma xanaaqdaa? Ku tuur ilaahoow! Ma baqaysaa? Ku tuur tan Ilaah! Miyaad ka dheregtay cadaalad darrooyinka dunida ka jira? Ku tuur tan Ilaah! Ma waxaad la macaamilaysaa qof adag? Culayska saar Ilaah! Ma lagu xadgudbay? Ku tuur ilaahoow! Ma quustaa? Ku tuur ilaahoow! Laakiin taasi maahan. Martiqaadka Ilaah ee 'tuurida' wuxuu ku dabaqmayaa xannibaado la'aan. Sulaymaan wuxuu qoray in wax alla wixii aan samayno ay nagu dhici karaan Ilaah. Wax walba ku tuur Ilaah inta aad ku guda jirto safarka nolosha - qorshayaashaada, rajooyinkaaga, iyo riyooyinkiinna. Markaad wax walba Ilaah ku tuurayso, ha kaliya sameynin inaad maskax ahaato. Runtii samee. Ku fikir fikradaada ereyo. Eebbe la hadal. Si gaar ah u qeex: “Codsiyadaada Ilaah ha u ogeysiiyo” (Filiboy 4,6). U sheeg: "Waan ka walwalaa ..." "Waan kuu soo celinayaa. Adiga ayaa iska leh Ma aqaan waxaan sameeyo ”. Tukashadu waxay aasaastaa cilaaqaad oo Ilaahay aad iyo aad buu u jecel yahay inaan isaga u jeesanno. Wuxuu doonayaa inuu nolosha la wadaago. Wuxuu doonayaa inuu adiga naftaada ku ogaado! Ilaah wuxuu doonayaa inuu ku dhageysto - waa maxay fikir!\nEreyga “amarkii” mararka qaarkood waxaa loo tarjumay “aaminaad” Axdiga Hore. Kitaabka "Amplified Bible" wuxuu tarjumay Maahmaah 16,3 sida soo socota: "Shucuubtaada [ku tuur] ama u tuur] shuqulkaaga Rabbiga [ku amaro iyaga / isaga si buuxda u aamin isaga]" Wax kastoo ay tahayba, isaga u dhiib isaga. Isaga duub Kalsoonida Ilaah inuu ka yeelo arrinta oo yeelo wixii uu doono. Isaga isaga dhaaf oo isdeji. Maxaa dhici doona mustaqbalka? Ilaahay “wuu fulin doonaa qorshayaashaada”. Isaga ayaa qaabayn doona damacyadeena, waxaan dooneynno iyo qorshayaasheena si wax walba ay ugu jiraan isaga doonistiisa, oo wuxuu gelin doonaa himilooyinkeena qalbiyadeenna inay iyagu noqdaan (Sabuurradii 37,4).\nKa qaad culayska garbahaaga. Ilaah wuxuu nagu martiqaaday inaan wax walba dul saarno. Markaa waxaad yeelan kartaa kalsooni iyo nabad gudaha, qorshayaashaada, rabitaannadaada iyo waxyaabaha aad ka welwelsan tahay ayaa si uun lagu fulin doonaa maxaa yeelay waxay waafaqsan yihiin doonista Ilaah. Tani waa casuumaad ay tahay inaadan diidin!


“Pep Guardiola wuxuu naga mamnuucay inaan Galmo sameyno wixii ka dambeeya saqda dhexe.”. Samir Nasri – Gool FM\n“Pep Guardiola wuxuu naga mamnuucay inaan Galmo sameyno wixii ka dambeeya saqda dhexe.”. Samir Nasri\nByare November 15, 2016\n(Spain) 15 Nof 2016. Weeraryahanka Man City ee amaahda ku jooga kooxda Seville ee dalka Spain Samir Nasir ayaa sheegay in Pep Guardiola uu ka mamnuucay kooxda ka arrimisa Etihad Stadium inay galmo sameeyaan waxii ka dambeeya saqda dhexe habeenkii 12:00 habeenimo, isagoona intaa raaciyay in sababtaas ay tahay mida uu tooda ugu fiican uga soo dhalaaliyay Lionel Messi iyo Robert Lewandowski markii uu tababaraha u ahaa.\n“Isaga ahaan (Guardiola) haddii ay ciyaartoydiisa galmo rabaan waa inay noqotaa wixii ka horreeya saqda dhexe si ay u helaan habeen hurdo wacan xitaa haddii ay subaxaa free yihiin oo ay shaqo lahayn,” Nasri ayaa sidaa u sheegay jariiradda reer France ee L’Equipe.\n“Xitaa sharcigan ah inaan galmo la sameyn karin wixii ka dambeeya saqda dhexe wuxuu Guardiola ku oogay Lionel Messi wixii markaa ka dambeeyayna murqihiisa way sii fiicnaanayeen.”.\nNasri ayaa sidoo kale sheegay in Guardiola uu ku wargaliyay inuusan boos joogta ah u hayn markii uu fasaxa ka soo laabtay kaddib markii uu soo cayilay.\n“Wuxuu ii sheegay Guardiola inaan nidaamsanayn, marar badan ayuu ii sheegay xitaa dabada ayuu iga laaday.\n“Markii aan ka soo laabtay fasaxa aana qaatay sanad dhibaato dhaawacyo iyo mid shaqsi ahaaneedba, xoogaa qaabka ayaa iga lumay, ma ahan si u badan sida loo yiri laakiin xoogaa, afar kiilo ayaa igu darsantay, Guardiola haddii ay kugu darsanto 2.5 kiilo, kooxda lama tababaraneysid.\nDavid Silva oo shaki laga muujinayo kulanka caawa ee Spain iyo England...(laacibka oo kabo la'aan...)\nInter Milan oo Jannaayo malaayiin ku raadinaysa Lucas Biglia


Guddiga Badbaadinta Iyo Samatabixinta Qaxootiga Soomaaliyeed Oo Guddi Hoosaad Magacaabay (Sawirro) – Goobjoog News\nWaxaa maanta magaalada Muqdisho ku kulmay Guddiga Badbaadinta Iyo Samatabixinta Qaxootiga Soomaaliyeed, iyadoo kulankaasi lagu magacaabay Seddax guddi hoosaad oo qeyb ka ah howlaha loogu gurmanayo qaxootiga Soomaaliyeed.\nGuddiyada la magacaabay ayaa kala ah:-\nGuddiga Warfaafinta iyo Wacyigelinta\nGuddiga dib u dejinta iyo abaabulka\nGuddi walba waxa uu leeyahay gudoomiye, iyadoona kulankaasi maanta ay ka hadleen xubno ka mid ah Guddiga Badbaadinta Iyo Samatabixinta Qaxootiga Soomaaliyeed.\nGudoomiyaha guddigaasi Sheekh Nuur Baaruud Gurxan ayaa ugu horeen sheegay in howsha gurmadka ah ay bilaabatay islamarkaana cid walba oo Soomaaliyeed looga baahan yahay kaalinteeda in ay ka qaadato.\nWaxa uu sheegay in qof walba waxa uu awoodo uu dhiibto, sida lacag, raashiin, dhar iyo wixii la mid ah.\nCabdirashiid Shire Il-qeyte oo ah gudoomiyaha rugta ganacsiga gobalka Banaadir, islamarkaana xubin ka ah guddigaan ayaa isna hadal uu halkaasi ka jeediyay waxa uu ku sheegay in ka ganacsato ahaan ay doorkooda kasoo bixi doonaan.\nIl-qeyte ayaa sheegay in maanta ay tahay maalintii la’isku baahnaa islamarkaana cid walba ama ganacsade kasta la ogaan doono waxa uu u qabto shacabkiisa dhibban, isaga oo ku booriyay dhammaan ganacsatada Soomaaliyeed in kaalin muhiim ah ay ka qaataan howshaan gurmadka ah.\nBatuulo Sheekh Axmed Gaballe oo iyana xubin ka ah guddigaan ayaa ku boorisay shacabka Soomaaliyeed in ay mid u noqdaan u gurmashada qaxootiga Soomaaliyeed, gaar ahaan waxa ay fariin u dirtay Haweenka oo ay sheegtay in dhibaato markii ay dhacdo ay yihiin kuwo ugu horeeya ee gurmadka sameeya.\nDhinaca kale Qunsulka Soomaaliya ee magaalada Cadan Axmed Cabdi Xasan Suudaani oo halkaasi ka hadlay waxa uu sheegay in dhibaatada haysa dadka Soomaaliyeed ee ku sugan Yemen ay aad usii kordheyso, islamarkaana aan la joogin waqti dib looga dhaco gurmadka dadkaasi.\nWaxa uu sheegay in hadda loo baahan yahay dhiig joojin degdeg ah oo uu kala jeeday in degdeg dadkaasi wixii loogu qaban karo loogu qabto, isaga oo shacabka Soomaaliyeed ku booriyay in aysan indhaha ka eegan walaalahooda Soomaaliyeed ee dhibban.\nGuddiga Badbaadinta Iyo Samatabixinta Qaxootiga Soomaaliyeed waxaa maalintii shalay ahayd looga dhawaaqay magaalada Muqdisho, waana guddi la doonayo in uu u gurmado dadka Soomaaliyeed ee Yemen ku dhibban.\nGoobjoog News ayaa 23-kii April sanadkaan 2015-ka waxa ay ku dhawaaqday Barnaamijka Gurmad iyo Gargaar, kaasi oo lagu bararujinayo shacabka Soomaaliyeed ee ku dhiban dalalka Yemen iyo Kenya.\nPuntland “Ciidamo AMISOM Ah Lama Keeni Karo Deegaannada Aynu Maamulno”\nBurundi: Ciidamo Ku Dagaalaya Gacan ku heynta Garoonka, Raadiyaha iyo Telefishinka Dalka\nDalladaha Waxbarashada Dalka Oo Kasoo Horjeestay Qaraar Dhawaan Ay Soo Saartay Wasaaradda Waxbarashada


Sidee Saddam Hussein uga bad-baadiyey ciidamada Mareykanka weerarkii ay dhowaan ku qaaday IRAN? | Caasimada Online\nHome Dunida Sidee Saddam Hussein uga bad-baadiyey ciidamada Mareykanka weerarkii ay dhowaan ku qaaday...\nSidee Saddam Hussein uga bad-baadiyey ciidamada Mareykanka weerarkii ay dhowaan ku qaaday IRAN?\nBaghdad (Caasimada Online) – Saddam Hussein waxaa la dilay 30-kii December 2006, hase yeeshee dhufeysyo uu dhisay intii uu noolaa ayaa ciidamada Mareykanka ka bad-baadiyey inay ku la’daan weerarkii gantaallo ee ay dhowaan ku qaaday Iran, waxaa sidaas weriyey taleefishinka CNN.\nCiidamada Mareykanka, inkasta oo saacado ka hor loo sheegay in weerar kusoo socdo, haddana uma diyaarsaneyn inay iska difaacaan weerarkii gantaallada Ballistic-ga ee Iran, waxayna ku qasbanaadeen inay galaan dhufeyso dhulka hoostiisa ku yaalla oo uu dhisay Saddam Hussein.\nareykanka ayaa dhufeysyo ayaga ay dhiseen ku lahaa saldhigga Cayn Al-Asad hase yeeshee dhufeysyadan waxaa loogu talo-galay kaliya gantaallada fudud, awoodna uma lahan inay celiyaan gantaallada riddada dheer.\nMa aysan hubin in dhufeysyada uu dhisay maamulkii Saddam Hussein ay awood u u leeyihiin inay ka difaacaan gantaallada Iran, hase yeeshee markii weerarka uu billowday ayay garowsadeen in dhufeysyadan tobaneeyo sano jirka ah ah ay aad uga xooggan yihiin kuwa Mareykanka, taasi oo noloshooda bad-baadisay.\nLt. Col. Staci Coleman, oo hoggaamineysay ciidamada Mareykanka ee dhufayska galay ayaa sheegtay inay shaki badan qabeen.\n“Waxaan ku dhex jiray dhufeyska dhulka hoostiisa ah, waxaana niyadda ka lahaa qalad ayay ahayd inaad halkan naftaada ku aaminto,” ayey tiri.\n“Toban daqiiqo kadib markaan sidaas niyadda iska iri waxaa billowday weerarka, kadibna waan garowsaday inaan qaldamin. Dhulka ayaa ruxmay laakiin waxba nooma soo gudbin,” ayey tiri Coleman.\nWeerarkii Iran ay qaaday toddobaadkii tagay ayaa jawaab u ahaa dilkii Mareykanka ee Jeneral Qassem Soleimani, hase yeeshee cidna wax kuma noqon, waxayna taas uga mahad-celinayaan Saddam Hussein.


Daah furka xeer-nidaamiyeyaasha isgaarsiinta iyo teknolojiyada dalka oo Muqdisho ka dhacay – Hornafrik Media Network\nDaah furka xeer-nidaamiyeyaasha isgaarsiinta iyo teknolojiyada dalka oo Muqdisho ka dhacay\nBy Liibaan Nuur\t On Dec 1, 2018\nMuqdisho (Hornafrik):- Hay’adda Isgaarsiinta Qaranka (HIQ) ayaa si rasmi ah u daah-furtay hannaanka wada-tashiga xeer-nidaamiyeyaasha isgaarsiinta iyo teknolojiyada dalka, iyadoo munaasabaddaasi ay ka soo qeyb galeen dhammaan dhinacyada ay khuseyso.\nMaareeyaha HIQ, Md. Cabdi Sheekh Axmed ayaa sheegay in hannaanka wada-tashiyadu ay yihiin nidaamka ay Hay’addu u mari doonto marka ay soo saareyso xeerar lagu nidaamiyo adeegyada noocyada kala duwan ee isgaarsiinta iyo teknolojiyada, dadweynaha iyo daneeyeyaasha kalena looga dalbanayo inay talooyinkooda ku biiriyaan ka hor intaanan la dhaqan-gelinin.\nMaareeyaha ayaa intaasi ku daray in Hay’addu soo diyaarisay xeer-nidaamiyeyaal iyo dokomintiyo kale oo ay ka mid yihiin Habraaca Sharciyada (Rules of Procedures) oo qeexaya sida loo soo gudbin karo talooyinka la xiriira xeer-nidaamiyeyaasha, Xeer-nidaamiyaha Lambarrada (Numbering Regulation), Xeer-nidaamiyaha Isku-xirka (Interconnection Regulation), iyo Ogeysiiska Dadweynaha ee Xeer-nidaamiyaha Isku-xirka (Public Notice), Waajibaadka iyo Qaabka ay u ekaaneysoo rukhsadda shirkadaha Isgaarsiinta (License Template – Telecom Company), Jaantuska Qoondeynta Hirarka Qaranka (National Frequency Allocation Table), iyo Tilmaamaha Fasaxa Qalabka electronic ee dalka lagu adeegsanayo (Type Approval Guidelines) oo loogu talo galay in lagu kontoroolo tayada qalabka electroniga ah ee dalka lagu adeegsanayo.\n“Waxaan dareensanahay in fekerka hay’ad suuqa nidaamisa (regulator) ay dalkeena ku cusub tahay. Waxaa sidoo kale wax cusub ah in hay’addaas ay soo saarto xeer-nidaamiyeyaal dadweynuhu talo ka dhiiban karaan. Sidaasi darteed, waxaan ka codsaneynaa in daneeyeyaasha oo dhan ay soo gudbiyaan talooyinkooda, qaab waafaqsan Habraaca Sharciyada, mana aha oo kaliya inaan dhageysaneyno shirkadaha isgaarsiinta oo kaliya,” ayuu yiri Maareeyuhu.\nGaryaqaanka Guud ee Qaranka, Md. Cusmaan Guuleed iyo Guddoomiyaha Guddiga Isgaarsiinta ee Golaha Shacabka, ayaa labaduba ku bogaadiyay Hay’adda Isgaarsiinta Qaranka inay billowday dhaqan-gelinta Sharciga Isgaarsiinta Qaranka, iyadoo u mareysa xeer-nidaamiyeyaal.\nSidoo kale waxaa halkaasi ka hadlay Wasiiru-dawlaha Maaliyadda, Md. Maxamuud Xayir iyo Wasiirka Warfaafinta, Dhaqanka & Dalxiiska, Md. Daahir Maxamuud Geelle, oo sheegay in wasaaradahoodu ay si dhow ula shaqeeyaan Wasaaradda Boostada iyo Hay’adda Isgaarsiinta Qaranka maadaama ay jiraan dhinacyo badan oo ay iska kaashan doonaan sida canshuuraha iyo maareynta hirarka, sida uu qabo Sharciga Saxaafadda Soomaaliya oo sheegaya in marka Wasaaradda Warfaafintu rukhsadda siiso shirkad warbaahineed in Wasaaradda Boostadu ay siin doonto shirkaddaas hirarkii ay ku shaqeyn lahayd.\nWasiirka Boostada, Isgaarsiinta & Teknolojiyada oo si rasmi ah u furay wada-tashiyadan ayaa ku ammaanay hoggaanka, Guddiga iyo shaqaalaha HIQ sidii ay ugu guuleysteen inay dhisaan hay’ad awood u leh inay gudato waajibka ka saaran nidaaminta suuqa isgaarsiinta.\nWasiirka ayaa intaasi ku daray in isgaarsiinta ay ahmiyad gaar ah u leedahay Xukuumaddan maadaama ay tahay mid saameyn ku leh dhammaan qeybaha kala duwan ee dhaqaalaha iyo nolosha dalka. Wasiirka oo arrintaas tusaale ka bixinaya ayaa yiri “shirkadaha waxay ka faa’iidayaan in ay ka baxaan fowdadii suuqa ka jirtay; macaamiisha waxay ka faa’iidayaan inay helaan adeeg wanaagsan sida in shirkaduhu isku xirmaan oo hal taleefoon aad kula hadli karto dalka oo dhan, dawladduna waxay ka faa’iidi doontaa in dakhligeedu uu kordho, kaasoo qeyb ka mid ah dib loogu celinayo suuqa si loogu dhiso kaabayaasha isgaarsiinta,” ayuu yiri wasiirku.\nMunaasabaddan waxaa ka soo qeyb galay qeybaha kala duwan ee ay saameyn karaan xeer-nidaamiyeyaasha isgaarsiinta iyo teknolojiyada, sida shirkadaha isgaarsiinta dalka oo ay ka mid yihiin: Hormud, SomTel, NationLink, Golis, SomNet, iyo SomLink; Ururka Bankiyada Soomaaliyeed iyo xubnahooda; shirkadaha diiwaangeliya dotSO, shirkadaha telefishinada, ururrada jaamacadaha, iyo wasaaradaha iyo hay’adaha dawladda ee xiriirka la leh xeerarkan.\nMarkii sedaxaad oo ay dib u dhaceyso doorashada Koonfurgalbeed\nGolaha Aqalka sare oo maanta ka dooday Hindise-sharciyeedka la dagaalanka Masuq-maasuqa


Tirada abiilka ka qaadata go’aanka khasnadda ceeymiska qaranka oo kor u kacday - Radio Sweden Somali - Raadiyaha Iswiidhen | Sveriges Radio\nAnette Persson oo abiil ka qaadatay go'aankii khasnadda ceeymiska qaranku ku aqbali wayday xanuunkeeda. sawir: TT och Anna-Karin Sivberg/Sveriges Radio.\nTirada abiilka ka qaadata go’aanka khasnadda ceeymiska qaranka oo kor u kacday\nLa cusbooneeyay måndag 14 maj 2018 kl 12.47 La daabacay måndag 14 maj 2018 kl 11.19\nSannadkii tagay ayey qiyaastii laba jibbaarmeen tirada dadyoowga abiilka ka qaatay go’aankii xannuunkooda oo ay khasnadda ceeymiska qaranku ka gaartay.\nMaxkamadda racfaanka ayey gaareen dacwooyin 5 000 kor u dhaafaya. Middaa ayaa lagu macneeyn karaa inay ugu wacan tahay shuruudaha adadag ee khasnadda ceeymiska qaranka.\nSarkaalad ka howl-gasha ciidanka ammaanka Anette Persson, qabtana cudurka marka magaciisa la soo gaabiyo loo yaqaanno ME, ee shakhsigu uu daalan yahay abid, ayaa fahmi la’ sababta ey ugu filaan waayeen caddeeymaha kala duwan oo ay kala timid dhakhaatiir ku takhasustay.\n–Waxaan dareemaa in aaney qiimeeyn farriimmaha ku qoran warqadaha dhakhaatiirta. Balse la raadiyo un hab lagu yiraahdo maya. Waayo waraaqahayga ayay ku cad yihiin xanuunka i haya, ma ahan wax la gefi karo.\nAnette Persson ayaa wayday gunnadii dhaqaalaha ee xanuunka bishii juun ee sannadkii 2016. Uma aanay suurta gelin inay intaa ka badan caddeeyso awood darrida ay shaqada u leedahay. Mana ahan wax ay keli ku tahay.\nTirada dacwooyinka abiilka ee la gudbiyey ayaa kor u gaareya 5 500, waana tiradii u gu badnayd wixii ka dambeeyay sannadkii 2010.\nErik Ward, oo horay ugu howl geli jiray madaxa laanta shuruucda ee khasnadda ceeymiska qaranka waaxda Blekinge, ayaan fahansanayn sababta ay Anette Persson ku kasbatay in gunnada laga joojiyo, isagoona iminka abiilka ka caawinaya.\n–Waxay soo ban dhigtay dhammaan shuruudihii looga baahnaa, mana jiraan baaritaanno intaa dhaafsii-san ee laga sameeyn karo.\nTom Aspengren, ahna xeer yaqaan ka howl gala urur daladeedka shaqaalaha ee magaciisa loo soo gaabiyo LO- TCO rättskydd. Ayaa aamin-san in khasnadda ceeymiska qaranku ku xirto shuruudo ka bax-san xeerka.\nHase yeeshee aanay middaa ku raacsanayn Cecilia Udin, isku duwaha ceeymiska xanuunka ee khasnadda ceeymiska qaran.\n–Shuruudaha lama adkeeyn, hase yeeshee waxaannu sameeyney caddeeymo ka wanaag-san oo gun dhig u ah sidii loo ogolaan lahaa.\nHaddaba hayadda kor-meerka ceemiska bulshada ee magaceeda loo soo gaabiyo ISF ayaa albaabka u furtay fikirka in baaris amuurtaa laga saaro iyo habka loo maareeyo howlaha noocan ah, sida ay sheegtay Catarina Eklund Ahlgren ahna ku simaha agaasimaha guud ee ISF:\n-Waxay ila tahay in loo baahan yahay in eegis lagu sameeyo, waana mid aannu ku tallaabsanney inaannu eegis ku sameeyno in loo baahan yahay baaris lagu sameeyo habka khasnadda ceeymiska qaranku u maareeyso howlahaa.\n-Maxay yihiin waxyaabaha aad sida qotada dheer u eegi doontaan?\n-Tusaale ahaan maxey yihiin gun-dhigyada lagu shuruudeeyo. Haddii la isku xiro cadeeymo objektiv – dhexdhexaad ah si shakhsiga loogu diiwaan geliyo. Waa mid loo baahan yahay in eegis lagu sameeyo si loo arko inay caqabad ka jirto iyo baaxadda ey le ’eg tahay, sida ay sheegtay Catarina Eklund Ahlgren ahna ku simaha agaasimaha guud ee ISF.


Dhageyso: Musharax Shariif Xassan’’ Waxaan rajeynayaa in aan dalka madaxweyne ka noqdo “ – idalenews.com\nDhageyso: Musharax Shariif Xassan’’ Waxaan rajeynayaa in aan dalka madaxweyne ka noqdo “\nBaydhabo(INO) – Madaxweynaha dowlad gobolleedka K/galbeed Shariif Xassan Sheekh Aadan oo wareysi siinayay laanta afka Soomaalida ee VOA-da isaga oo ku sugan magaalada Addis Ababa, ayaa sheegay in wali uu yahay musharax u taagan xilka madaxweynaha Soomaaliya.\nMaalmihii ugu danbeeyay soo baxay ayaa sheegayay in Shariif Xassan dowlad Itoobiya ka ku qancisay in uu ka tanaasulo musharaxnimadiisa, hasse ahaatee isaga oo ku sugan magaalada Addis Ababa ayuu sheegay in\nuu wali u taagan xilka madaxweynaha Soomaaliya.\n‘’Maamulka Koonfur galbeed, Baarlamaanka, odayaasha dhaqanka iyo bulshada K/galbeed ayaa kala tashtay arintan, dhamaantoodna waxey igu dhiiri-galiyeen in aan u tartamo xilkan, sidaa daraadeed\nmusharax ayaan ahay waxaana rajeynayaa in aan sanadkan dalka madaxweyne ka noqdo‘’ ayuu yiri Shariif Xassan Sheekh Aadan.\nMar wax laga weydiiyay ujeedada socdaalkiisa magaalada Addis Ababa xiligan ayuu sheegay in uu ka yimid dalka Boqortooyada Saudi Arabia, sidaa daraadeed uu hakad ku yahay magaalada Addis Ababa isaga oo intaa ku daray in uu uga sii gudbi doono magaalada Muqdisho.\nUgu danbeyntii, hogaamiyayaasha Soomaalida ayaa marar badan oo hore isaga dabalaabtay magaalada Addis Ababa oo ay kulamo kala duwan kula yeeshay mas’uuliyiinta dalkaas, waxaana la leeyahay socdaal\nhogaamiyayaasha Soomaalida waa mid qeyb ka ah olalaha doorasho.\nMusharax Shariif Xasan oo markale dib ugu laabtay Itoobiya, Sababtu Maxay Tahay?\nDaawo: Madaxweyne Xasan Sheekh oo xariga ka jaray Isbitaalka Martini


Muqdisho oo ‘baaritaano waaweyn’ ka socdaan | Xaqiiqa Times - Online Magazine\nHome Wararka Muqdisho oo ‘baaritaano waaweyn’ ka socdaan\nMuqdisho oo ‘baaritaano waaweyn’ ka socdaan\nDawladda Soomaaliya ayaa gacanta ku dhigtay 15 qof, kuwaasoo lagu tuhmayo inay ka tirsan yihiin dagaalyahanka ururka Islaamiga ah ee Al-shabaab kaddib markii ay ciidamaddu baaritaano waaweyn ka sameeyeen xaafadaha qaarkood ee magaalada Muqdisho.\nHawlgalka lagu qabqabtay raggaasi ayey ciidamadda booliska oo kaashanaya kuwa sirdoonka qaranku ka fuliyeen isgoysyada Banaadir, KM4 iyo waddooyin kale oo muhim ah, sidoo kale askarta ayaa baarayay dhammaan gaadiidka iyo dadka saaran ee isaga kala gooshaya jidadkaasi.\nInkastoo aan la ogeyn ujeedka rasmiga ah ee baaritaanada socda haddana waxaa lagu soo beegay, xilli dhawaan wasiirka amnigu uu ka digay wuxuu ugu yeeray ‘shar’ kasoo fool leh Shabaab.\nDhinaca kale, goor sii horreysay afhayeen u hadlay xarakada Shabaab ee Soomaaliya ayaa ku goodiyay inay qaadi doonaan weeraro loogu aargudayo hoggaamiyahoodii la dilay.\nShabaab ayaa imminka wejihaya dagaalkii ugu weynaa abad – ma ahan oo keliya duqeymaha cirka ee Maraykanka, balse AMISOM oo kaabaysa ciidamadda dawladda ayaa duullaan dhinaca dhulka ah ku qaaday deeggaanada ay maammulaan ururkaasi.\nPrevious articleKenya oo baaraysa rag lagu tuhmayo Shabaab\nNext articleMadaxweyne Xasan: waan la hadlaynaa Puntland


Aanadii Negeeye – Qeybtii 8aad | Afrikaan I Saldhiga xalka caqabadaha\nWaa Maxay Maalinta Jaceylka Adduunka?\nCabdiqani Qorane Cismaan, February 14, 2020\nSaaxiibka Xalaasha Ah\nJaamacaddu Maka Dhib Badantahay Waxbarashadii Hore?\nIlhaan Ciise Maxamed, July 16, 2019\nWaa Maxay Cudurka Jadeeco |TukeSomalism.com\nReerka uu Raage ku soo biiray waxay ahaayeen qoys aad u urursan. Dadka ay isbooqdaan aad ayay u koobnaayeen, bil isaga oo aan joogin ayuuna wada bartay dhammaan dadka ay isbooqdaan. Rooble iyo Qarad labaduba waxay ahaayeen dad hadal yar, si walbana uga duwan labadiisa waalid ee uu miyiga kaga yimid. Inta eray ee maalin dhan afkooda ka soo baxa waa la tirin karayay. Aamuska dartii bilawgii xataa waxaa uu ka shakiyay in ay qabaan cudur lagu magacaabo aamus.\nWuu qirsanaa in ay isaga aad u xushmeeyaan laakiin waxay ahaayeen dad yaab leh. Waxaa se wehel u noqotay Leyla oo iyadu u muuqatay qof caadi ah.\nWuxuu kale oo ogaaday deriska iyo xigtadu qoyska in ay u yaqaannaan reer Gaal-ismood, waayo Rooble iyo Qarad waxay lahaayeen dhaqan ka bulshada ka duwan. Marka ay wada socdaan gacmaha ama dhexda ayay isqabsadaan, oo xataa marka ay doonaan dadka hortooda waa ay isku dhunkadaan. Rooble ragga ay afadiisu xafladaha ku la qoobcayaarto iyo kurayada ay Leyli raacdo midna ka ma hinaaso. Sababta dareenka hinaasaha ka qaadday waxaa lagu sheegay berigii uu Yurub wax ku baranayay in uu cunay hilib doofaar.\nYaabka kale ee lagu arkay waa iyaga oo aan weligood tukan, xataa ciidaha, xataa jimcaha Rooble masjidka oo boqol tallaabo u jira ma tago.\nIyaga oo muddo dheer isqabay haddana in ay gabadh keliya isu leh yihiin loo ma arko qaddar Eebbe, ee dadka xantooda u jajabani waxay u badiyaan in ay dhasha iska xidheen. Wax kasta oo dabeecadda Rooble laga fahmi waayo waxaa lagu fasiray dhaqan uu dhul gaalo ka la yimid. Walaalihii iyo ilmo adeerradii intii aanay ka quusan si walba waa ay isugu dayeen in ay naag kale u guuriyaan si uu wiilal u dhalo. Sababtaas ayay Qarad u la wada col tahay oo ehelnimo kale ha joogto ee badankood albaabka ka ma furto.\nWaxyaalaha qoyska lagu la sii colloobay ee lala wada fajacay waxaa ka mid ah Rooble iyo Qarad oo heshiis ku ah gabadhooda Leyla in aan la gudin. Gudniinka waxaa loo arkayay mid ka mid ah tiirarka islaamka, qofka aan gudnayna waxaa loo haystay nijaas ay taabashadiisu xaaraan tahay. Maalintaa horteed sheeko lagu ma maqal shaahidna lagu ma arag, rag iyo dumar, soomaali aan gudnayn.\nRooble iyo Qarad markii taa lagala hadlay wax ay ku doodeen gudniinka iyo qodobka gabdhuhu in aanu diin iyo dhaqan wanaagsan midna ahayn, ee yahay taloxumo fircoon hinaasi ahi kumanyaal sano hortood maleegay.\nLeyli in kasta oo ay cay joogto ah oo taa ku saabsan filkeed ku qabtay, haddana aad ayay ugu faraxsanayd in ay ka badbaadday hoogga iyo xanuunka ay qayrkeed qabaan. Asxaabteeda oo dhan mid walba markii la guday waa ay ogayd, waana ay la socotay waxii ay dhibaato iyo xanuun mareen.\nWax ka jira iyo wax lagu darayba dhaqanka Rooble iyo dadka ee sidaas isu mudayaa waxay sababeen isdhexgal la’aan. Laakiin isagu sidaas ayuu raalli ku yahay oo odayaasha xaafadda ee uu badowda u arko dhexgalkooda ma tabo, marka uu sheeko u baahdana asxaab tiro yar oo ay qaar isku shaqo yihiin ayuu makhaayad bunka lagu cabbo ku la kulmaa.\nRaage waxa kale oo uu ogaaday sida deriska si ka daran Rooble in ay tolkii u neceb yihiin, taas oo ah sababta ay gurigiisa u iman waayeen. Maalin ayuu laba oday oo ay isxigaan albaabka ka furay, iyaga oo aan soo gelin ayay wayddiiyeen:\n“Adeer, sow ina Micilibaax ma tihid?” “Haa.”\n“Rooble ma joogaa?” “Maya, wuu maqan yahay.”\n“Adeer, weynow oo wiil iyo caano noqo ee marka uu yimaaddo waxaad u sheegtaa: carradii waxaa ka dhacday dhiillo, oo nimankii ninka dilay laba nin baa laga soo dilay, waana laguu baahan yahay ee sannadkaa maanta ah nin lagu tashado iyo nin laga tashado mid uun noqo. Sidaas u sheeg adeer, hadalkaana cid kale yaanay kaa maqlin.”\nRaage wuu ogaa nin uu yaqaannay oo qoyskooda ah in dhowaan miyi lagu dilay, sidii uu uga xumaaday si la’eg ayuuna in loo aaray ugu diirsaday. Wuxuu dareemay faan iyo islaweyni ah in aan tolkii laga adkayn lana liidi karin. Fiidkii markii uu farriinta Rooble u sheegayayna wuxuu filayay isaguna in uu si la’eg ugu farxo, laakiin wuxuu ku jawaabay:\n“Dhiillo ha ka bixina! Weligood ma dhiillo ayay ku jirayaan?!” Danayn la’aanta danta xigaalka ee Rooble yarka waa ay kaga xanaajisay, wuuna fahmi waayay. Wuxuu u arkay fulaynimo, bakhaylnimo, tol nacayb iyo dhiigdarro, kuwaas oo dhammaan wada ah sifooyin aan nin sharaf iyo dadnimo ilaashanaya ku habboonayn.\nDabeecadda adeerkii wuxuu dhinac dhigay tii aabbihii, waxaana u soo baxay laba qof oo si walba u ka la duwan. Sida uu uga xumaaday adeernimada Rooble si la’eg ayuu ugu farxay aabbenimada Mici-libaax.\nDhacdadaasi waxay ahayd tii ugu horreysay kuwo badan oo Raage ogaysiiyay ka la faquuqnaanta Rooble iyo tolka. Si uu shakhsiyadda adeerkii u fahmo wuxuu xasuusta ka baadi goobay wax uu ka maqlay intii aanu u iman. Laakiin ma uu xasuusan wax macno leh oo aan ahayn hadal uu mar aabbihii ka maqlay kaas oo ahaa:\n“Rooble wuxuu igu yidhi: ‘Ninkaa Raage aan dad ka dhigo oo meel ka soo saaro ee dhakhso iigu keen.’ Moodi maayo qofku haddii aanu iskuul dhigan in uu dad noqon karo.” Xasuustaa yar wuxuu ka dhex helay xaqiiqo ah adeerkii tacliinta in uu u arko dadnimada, isla markaa doonayo isaga in uu dad ka dhigo.\nIn kasta oo uu xaqiiqsaday reerku in ay naxariis badan yihiin, haddana aad ayuu ugu hiloobay noloshii furfurnayd ee qoyskooda, wuxuuna aad ugu hiloobay cayaartii iyo kaftankii walaalihii. Laakiin qunyar qunyar ayuu u la qabsaday una jeclaystay qoyska iyo magaalada; qunyar qunyar ayuu u dareemay in uu ka raystay noloshii qallafsanayd ee miyiga.\nIna adeertii Leyla ayay si gaar ah isu fahmeen. Qudheedu ma ay hadal badnayn, waxa ay se u hadli jirtaey si nooc kale ah oo ka duwan sidii hablihii yaryaraa ee uu miyiga kaga yimid. Waxay ku hadli jirtay erayo waaweyn, mararka qaarkoodna wuxuuba moodi jiray in ay aad uga da weyn tahay, wuxuuna ku xasuusan jiray hooyadii. Tusaale ahaan si filanwaa leh ayay ugu amri jirtay: “Orod qubayso!” “Dharka iska beddel!” “Halkan miyigii ha moodin!” iyo wax la mid ah.\nQallafsanaanta reer miyinimada darteed in kasta oo ay u taag wayday waxay isku hawshay in ay indho iyo dhego u noqoto si ay maskaxda uga qabsato. Waxa ay se ugu yaab badnayd maalintii ay iyaga oo keligood guriga jooga wayddiisay:\n“Ma taqaan sida ay dadku isu uureeyaan?”\nWuu yaxyaxay, laakiin isaga oo iska ilaalinaya in ay ka ilhesho ayuu ugu jawaabay:\n“Waa sidee?” ayay sii wayddiisay.\n“Adigu haddii aad taqaan waa sidee?”\nMarkii ay aragtay in uu khajilay ayay si islaweyni leh u tidhi:\n“Inan fiican baad tahay, waxaad se tahay geeljire, markaas waxaan kuu sheegayaa wax cilmi ah. Waxaa isku darsama shahwada ragga iyo ugaxda dumarka, dabadeed waxaa ka abuurma ilmo. Waa isla sida ay xooluhu isu rimiyaan.”\nHadalkeeda inta hore wax badan ka ma uu fahmin, inta dambe ayuu se tixraacay wuxuuna ku jikaaray:\n“Dadka iyo xooluhu ma isku mid baa?”\n“Haa, xataa geela.”\n“Dadka iyo xooluhu isku mid ma aha. Waxaas yaa kugu yidhi?” ayuu wayddiiyay isaga oo mar la yaabban marna libta u diiddan.\nDaaradda ayay joogeenee iyada oo aan u jawaabin inta ay gudaha gashay ayay mid ka mid ah buugta hooyadeed la soo orodday. Wax uu ahaa buug caafimaad oo leh sawirro, waxayna soo rogtay bogag ay ku sawiran yihiin xubnaha taranka dadku. Si degganaan iyo isku kalsooni leh ayay bilaw ilaa dhammaad ugu sharraxday sida ay xubnahaasi u abuuran yihiin iyo sida ay u koraan; sida ay isu galaan iyo sida ay isu tarmiyaan. Waxay u egayd macallimad xariifad ah, laakiin isagu khajilaad ayuu la dhididay.\nMaalin kale iyada oo qolkeeda wiil isaga la’eg sariirta la galgalanaysa ayuu arkay, dabadeed inta uu inankii debedda u eryay iyadana ku canaantay:\n“Mar dambe haddii aan agtiisa kugu arko waan ku garaacayaa!”\nIyaduna waxay isu difaacday si uu qaadan waayay iyada oo tidhi:\n“Waanu isjecel nahay ee adiga maxaa kaa galay?”\nDhaqanka miyiga ninku ina adeertii difaaca sharafteeda mas’uul ayuu ka yahay, sidaas darteed Raage xil aan ka aabbaheed ka yarayn ayuu Leyla iska saaray. Laakiin dhaqan yaab leh oo uu ku wareeray ayuu qoyska ugu yimid. Rooble qudhiisu dhawr jeer ayuu islaantiisa Raage iyo Leyla hortooda ku dhunkaday kuna xoodaamiyay, taas oo ahayd caado Raage indhihiisa ku cusub. Filinkii ugu horreeyay ee uu galay, oo ahaa filin caddaan ah, ayuu dhaqankaas mar kale ku arkay, wuxuuna maleeyay in ay tahay halka uu adeerkii caadadaa ka keenay.\nWuxuu ka fekeray reerka uu u yimid hodan iyo sabool mid ay yihiin. Xaaladdooda dhaqaale mar wuxuu dhinac dhigay aabbihiisa geela badan, mar kalena qoysas deriska ah uu noloshooda wax ka arkay, laakiin waa ay ku adkaatay in uu xukumo. Marka uu eego baabuur la’aanta odayga iyo dahab la’aanta islaanta, ee uu qoysaska deriska ah qaarkood ku arkay, isla markaana eego xoolo la’aanta gaadhsiisan in ay xataa caanaha soo iibsadaan, waxay la noqotaa in ay yihiin foqoro.\nLaakiin haddana marka uu arko guriga ay deggan yihiin ee meesha ugu fiican Hodan kaga yaal, buugaagta armaajada weyn ku teedsan ee weliba intaa la soo kordhinayo, cuntada guriga laga cuno ee aad uga fiican tii miyiga, jimce walba sida ay qoyska oo dhami shineemo u galaan, iyo sida ay mararka qaarkood odayga iyo islaantiisu ruwaayad u aadaan, markaas malihiisu wuxuu u bataa in uu la nool yahay reer ladan.\nGuriga marka ganjeelada laga soo galo albaabka waxaa ka soo horraysa daarad aan sidaas u weynayn laakiin nadiif ah oo geed weyn oo mirimiri ahi ka dhex qotomo. Shanta qol ee uu ka kooban yahay ka ugu shisheeya waxaa leh odayga iyo islaanta, ka bidix ka xiga waxaa leh Leyla, mid keeda ka soo horjeeda waxaa la dejiyay Raage, ka ugu sokeeya ee kijada ku xigaa waa ka fadhiga, mid shanaad oo kijada ka soo hor jeedaana waa ka akhriska.\nRooble waa nin tacliinta iyo wax akhriska aad u jecel. Ingiriiska ayuu jaamacad kaga soo baxay dabadeed shaqo uu markaas ku faraxsanaa Wasaaradda Waxbarashada ka helay. Dhaqanka wax akhris badnaanta ah oo uu qoysku ka siman yahay isaga ayaa hormuud ka ah. Qolka akhriska waxaa taal armaajo ay buugaag ingiriisi ahi ka buuxdo, waxaana dhex yaal miis ballaadhan iyo kuraas ku xeeran, ilays cad oo qolka dharaar ka dhigaya ayaana ka soo dul lusho.\nHalkaas ayuu inta badan marka uu guriga joogo wax ku akhristaa carruurtana duruusta kaga caawiyaa. Qolkaa waxaa ka reebban wax aan akhris ahayn. Gurigaas ayay reerku kiro ugu jireen ilaa markii ay Leyla oo maanta toban jir ahi labo jir ahayd.\nWaxyaalahaa xiisaha iyo yaabka leh ee uu Raage Xamar ugu yimid wuxuu ka fekeri jiray una fiirsan jiray intii uu cusbaa ee uu firaaqada haystay, dhawr bilood ka dib ayuu se afar ku noqday saddexdii dhegoole. Wuxuu bilaabay dugsiga, luqadaha carabida iyo ingiriisida, oo ay maaddooyinka guud dheer yihiin ayaana isku mar loo bilaabay.\n“Waxaad tahay kow iyo toban jir, tacliin aan Qur’aan ahayna ii la ma aad iman. Sidaas darteed wax walba waa in aad ka soo bilawdaa halkii aad lix jirkaagii ka soo bilaabi lahayd, isla markaasna aad labaatan jirkaaga jaamacad ku jirtaa. Waad samayn kartaa haddii aad doontid waayo maskaxdeeda waad lee dahay”, ayuu adeerkii ku yidhi habeen ay wada fadhiyeen qolka akhriska.\nRaage hadalkaa u ma uu qaadan oo keliya talo ee wuxuu u arkay heshiis. Markiiba labadii luqadood degdeg ayuu uga adkaaday. Gaar ahaan ingiriisida oo ahayd ta uu qoraalada duruusta dugsiga ka baxsan ku akhriyo ayuu sannad in ka yar xakamaha ku qabtay oo ka dhigtay sange uu ugu duulo waxa aqoon ubucdeeda jiifta. Shaki ku ma jiro qofku nicmo aanu haysan jirin haddii uu helo in uu siinayo qiimayn iyo jacayl ka badan ta uu siiyo qofka weligii iskaga dhex jiray.\nSidii uu wax akhriska u bartay Raage buug waliba wuxuu u ahaa duni cusub oo uu albaabka u furay. Haddii ay ahayd in uu ka adkaado casharrada dugsiga intaasi kagama ay fillaan oonkii ba’naa ee jacaylka akhrisku ku abuuray. Mararka qaarkood saqdhexe ayuu hurdada ka soo boodi jiray oo buug uu fiidkii ka lulooday mar kale akhris u la fadhiisan jiray. Saddexdii sano ee ugu horreeyay waqtigiisu wuxuu u qaybsanaa dugsiga, miiska akhriska iyo sariirta hurdada.\nSi uu u bakhtiiyo dabka ay aqoonta cusubi ku shidday wuxuu ku xidhmay maktabadaha, xarumaha dhaqanka ee shisheeyaha iyo meel kasta oo uu ka heli karo wax uu akhriyo, meelahaas oo uu Rooble geeyay.\nTags: Aanadii Negeeye – Qeybtii 8aad\nNext post Dhallinta Maxaa Heysta?\nPrevious post Aanadii Negeeye – Qeybtii 7aad\nIbraahin Yuusuf Ahmed 'Hawd', November 28, 2019


Home Wararka MW Farmaajo oo ku eedeeyay dowladda Turkiga in ay ka danbeeyso mooshinka...\nMW Farmaajo oo ku eedeeyay dowladda Turkiga in ay ka danbeeyso mooshinka laga keenay\nMadaxweyne Farmaajo oo caawa la kulmay qaar ka mida xildhibaanada isaga taageersan ayaa si aan gabaad lahayn u eedeeyay dowladda Turkiga. Farmaajo ayaa yiri turkiga waxaa ay soo abaabuleen gadaaalna ay ka taagan yihiin Mooshinka loo gudbiyay Gudoomiyaha Baarlamaanka.\nMid ka mida xildhibaanda ayaa ka biyo diiday eedeynta uu soo jeediyay MW Farmaajo ayaga oo xasuusiyay taageerada joogtada ah ee dowlada Turkiga siiso Soomaaliya. Hadalka ka soo yeeray MW Farmaajo ayaa waxa ay sii fogeynaysaa xaaalada cakiran ee ka jirta dalka Soomaaliya. Sidoo kale waxa ay kalsooni daro ku abuuri doontaa dowlada Turkiga oo ah dowladda kaliya ee sharafteeda iyo karaamadeeda dul dhigtay Soomaaliya.\nDhanka kale Farmaajo ayaa qaatay go’aan uu kula saftay dowladda Itoobiya iyo xulafadeeda isla markaana uu ku go’doomiya dowlada Jabuuti oo ah dal ay naga dhaxeyso taariikh walaaltinimo oo soo jireen ah.\nPrevious articleAbaabul Mudaharaad oo caawa Muqadishu ka socdo\nNext articleIn Mogadishu, imported dairy cows jumpstart local milk industry\nFarmaajo oo si farsameysan isaga fogeeyay waqti kordhinta & Baarlamaankana cidla...


Deg-deg: Nin soomaali ah oo daqiiqado kahor sadex qof ku dhaawacay Sarsborg. - NorSom News\nDeg-deg: Nin soomaali ah oo daqiiqado kahor sadex qof ku dhaawacay Sarsborg.\nSida ay daqiiqado kahor noo xaqiijiyeen masuuliyiin katirsan jaaliyada soomaaliyeed ee Sarborg, nin soomaali ah oo maskax ahaan u yara xanuunsanaa, ayaa caawa sadex qof oo dumar ah toori ku dhaawacay magaalada Sarsborg.\nLabo kamid ah dadka dhaawaca ah ayay boolisku xaqiijiyeen in dhaawacoodu uu yahay mid daran.\nSidoo kale labo qof oo kamid ah sadexda qof ee ninkan uu dhaawacay, ayaa naloo sheegay inay yihiin soomaali.\nGuud ahaan Warbaahinta Norway ayaa dhacdadan caawa aad u hadalheyso, iyada oo boolis tiro badan ay caawa gaaf-wareegayaan magaalada Sarsborg, waxaana ay boolisku dadka ka codsadeen inay ka dheeraadaan aaga uu wax ka dhacay.\nWixii kusoo kordho dib ayaan kasoo galin doonaa.\nPrevious articleKawaran hadii xaaskaagu ay TV ka qirato inay gogoldhaaf sameysay?, Waliba wiil 21 sano ka yar ay la sameysay?\nNext articleIsbitaalka: Mid kamid ah dumarkii uu ninka soomaaliga dhaawacay oo isbitaalka ku geeriyootay.


Degista ardayda - InfoFinland\nNolosha Finland > Deganaanshaha > Degista ardayda\nHaddii aad tahay arday waxaad codsan kartaa guryaha la kireysto ee loogu talagalay gaar ahaan ardayda. Guryaha la kireysto ee ardaydu sida caadiga ah waa kuwo ka raqiisan guryaha kale. Guryaha ardayda waxaa kireeya mu’asasooyinka guryaha ardayda, gudiyada ardayda sare ee jaamacadaha, naadiyada ardayda iyo mu’asasooyinka qaarkood. Machadyada waxbarashada qaarkood waxay leeyihiin guryo u gaar ah.\nWaxaad codsan kartaa guri islamarka aad hesho boos waxbarasho. Magaalooyinka waa weyn guri ka helidoodu waxay qaadan kartaa dhowr todobaad ama bilood.\nHaddii aad hesho guri arday, waxaad inta badan deganaan kartaa mudada waxbarashada oo dhan. Si kastoo ay ahaataba waxaa lagaa doonayaa inaad inta badan waxbarato, waxbarashadaaduna horay u socoto. Kireeyuhu wuxuu kaaga bixi karaa kirada haddii aadan sameynin waxbarashooyin kugu filan.\nHaddii aad ku jirto xeyndaabka ammaanka bulshada Finland, waxaad Kelada kaalmo uga codsan kartaa kharashka kirada ku baxa. Faah-faahin dheeraad oo ku saabsan kaalmada kirada ka sii aqri bogga InfoFinlandi Kaalmada ijaarka.\nMacluumaadka badbaadada shacabka ee ee ardaygaFinnish | Iswidish | Ingiriis\nMarkii ugu dambeysay ee waqtiga lala simay: 16.09.2021 Boggan war-celin ka soo dir


Kooxda Tafatirka ▷➡ VidaBytes | LifeBytes\nLifeBytes waa mareegaha internetka AB. Mareegahaan waxaan ku ogeysiineynaa waxa ugu muhiimsan wararka, casharrada iyo tabaha ku saabsan aduunka tignoolajiyada, ciyaaraha iyo kombayutarada. Haddii aad tahay qof jecel tignoolajiyada, haddii dhiiggu xididadaada dhex maro farsamo markaa Vidabytes.com waa dhab ahaan waxa aad raadinayso.\nTan iyo markii la bilaabay 2008, VidaBytes ma joojin koritaanka maalinba maalinta ka dambeysa ilaa ay ka noqoto mid ka mid ah mareegaha ugu muhiimsan ee qaybta.\nKooxda tafatirka ee VidaBytes waxay ka kooban yihiin koox khubarada tignoolajiyada. Haddii aad sidoo kale rabto inaad ka mid noqoto kooxda, waad awoodaa noo soo dir foomkan si aad u noqoto tafatire.\nXayeysinta iyo naqshadeeyaha garaafyada. Tababar joogto ah oo ku saabsan arrimaha barnaamijyada. Barashada wax kasta oo ku xeeran adduunka tignoolajiyada waa lama huraan maanta.\nMarkii ugu horeysay ee aan taabto kombuyuutar waxaan ahaa 18 jir. Kahor intaanan si dhib ah u isticmaalin inay ku ciyaaraan laakiin wixii markaas ka dambeeyay waxaan awooday inaan barto oo aan barto cilmiga kumbuyuutarka isticmaale ahaan. Waa run in aan dhowr jabiyay, laakiin taasi waxay iga dhigtay inaan ka baqo inaan tijaabiyo oo aan barto koodka, barnaamijyada iyo mowduucyada kale ee maanta muhiimka ah.\nXogta kooxda qoraalka guud ee VidaBytes.\nCusbooneysii Maanta waxa uu ahaa shabakad u heellan adduunka software-ka iyo nidaamyada ku soo biiray VidaBytes dhowr sano ka hor oo hadda dhammaan waxa ku jira lagu dhex daray mareegahan.\nFarsamo yaqaan kombuyuutar oo bartay. Ardayga Nidaamyada Kombiyuutarka ayaa u heellan inuu ka caawiyo qof walba inuu tallaabo tallaabo u barto farsamada.\nResesenred wuxuu ahaa degel duug ah oo ku saabsan Shabakadaha iyo Kombiyuutarada kaas oo hadda qayb ka ah Vidabytes.com


Ka soo horjeedid Shirka Nairobi eek u saabsan ayaaha Jubbooyinka & Gedo\nKu: Madaxda sare ee Dowladda Kmg. ah ee Soomaalia.\nKu: Urur Goboleedka IGAD iyo Beesha Caalamka.\nOg: Hogamiye Beeleyada ku shiraya Nairobi.\nUjeeddo: Ka soo horjeedid Shirka Nairobi eek u saabsan ayaaha Jubbooyinka & Gedo.\nAnigoo ku hadlaya magaca Ururka United Gosha Congress (UGC), ururkaasi oo u dooda xaqooqda dadka dega deegaanka barwaaqada ah ee Gosha, kana tirsan Jubbooyinka, dadkaasi oo 21-kii sanno ee la soo dhaafay lagu hayey xad-gudubyo XaquuqulI Insaanka, noocyadooda kala duwan, dulmi iyo midab-takoor aad iyo aad u xag jira. Xadgudubyadaasi oo inta badan ay geysteen Hogaamiye Beeledyo aad loo yaqaan.\nSida aad la socotaan Xasuuqii ka dhacay Jubbooyinka ee loo geystay beeshaasi degta Gosha, ujeedadiisuna aheyd in beeshan laga tirtiro dhulka barwaaqada ah webiga Jubba hareerahiisa, si loogu beero beelo ka soo haajiray deegana ka baxsan Jumhuuriyadda Soomaaliya Geographically.\nAnnagoo tixraacayno xadgudubyadaasi, iyo dulmigaasi loo geestay beeshaasi mugga iyo miisaanka culus ku lee Jubbooyinka iyo Gedo, ayaa waxaa si bareer ah looga reebay inay ka soo qeybgalaan shirkaasi looga arrinsanayo ayaaha goboladaasi.\nTaasi oo ah dulmigii soo jireenka ahaa, oo la sii dulsaarayo dulmi kale, waana ayaan darro beelihii ka qeybqaatay xasuuqii iyo xadgudubyadii, iyagoo Shaarar kale huwan inay yiraahdaan, waxaanu ka arrinsanaynaa ayaaha Goboladaasi.\nWaxaanu ka codsanaynaa, Dowladda Kmg. ah, iyo hay’adaha warqadani tooska ugu socoto inaysan taageerin kooxahaasi hab qabiil ee dahsoon ku doonayo inay ku xalaashadaan degaano aysan Ab, iyo Isir toona u lahayn.\nHadaanu nahay Ururuka United Gosha Congress, waxaanu soo jeedinaynaa taladaan:\n1.\tWaan in marka hore la qabtaa shir dib u heshisiineed ee beelaha Dega Jubbooyinka ay u dhanyihiin.\n2.\tBeelaha Dulmiga geystay waa inay qirtaan denbiyadooda, kuwa loo geystana ay Cafis bixiyaan\n3.\tIn beelaha Jubbooyinka laga soo dhex xullo ergooyin ka arimiya aaya ka talinta Jubbooyinka, iyadoo la ee gayo, lana tix gelinayo beelwalbo deegaanka ay ka degto goboladaasi, iyadoon la tixgelinayo degma wal inta tuulo ee ku taalo.\nWaxaan ka digeynaa inay beel is biddo inay xoog iyo awood wax ku maquuniso.\nAfhayeenka Ururuka United Gosha Congress (UGC)\nIbrahim Mohamed Abdi (Ibrahim Akuja)


Maxaa looga hadlay kulankii dhex maray RW Rooble iyo Madaxweynihii hore Xasan Sheekh..? - Goobjooge.net: Somali News, Somalia news Analysis.\nRa’iisul Wasaaraha Xukumadda xil-gaarsiinta Maxamed Xuseen Rooble ayaa maanta gurigiisa ugu tegay Madaxweynihii hore ee Soomaaliya Xasan Sheekh Maxamuud oo ka mida madaxda mucaaradka ee Midowga Musharixiinta.\nKulanka ayaa la sheegay inuu isugu jiray Salaan iyo wadahadal ku saabsan xaaladda dalka sida Amniga iyo Doorashooyinka oo ay labada masuul isla soo qaadeen.\n“Ra’iisul Wasaaraha XFS Mudane Maxamed Xuseen Rooble oo hoygiisa ku booqday madaxweynihii hore ee dalka Mudane Xasan Sheikh Maxamuud ayaa ugu hambalyeeyay munaasabadda Ciidul Fidriga.Ra’iisul Wasaaraha iyo madaxweynihii hore ayaa sidoo kale ka wada hadlay amniga guud , xasilloonida caasimadda iyo Arrimaha Doorashooyinka Dalka” ayaa lagu yiri qoraal kasoo baxay xafiiska Ra’iisal wasaaraha.\nDhinaca kale Madaxweynihii hore xildhibaan Xasan Sheekh Maxamuud ayaa qoraal uu uga hadlay kulankan ku yiri: “Waxaan maanta hoygeyga ku soo dhoweeyay Ra’iisul Wasaare Maxamed Xuseen Rooble oo aan wadaagnay farxadda munaasabadda Ciidul Fidriga. Sidoo kale waxaan ku bogaadiyey dadaaladiisa dardargelinta xal-u-helidda arrimaha doorashooyinka & maareynta arrimaha amniga ee xilliga kala guurka”\nRooble ayaa dib ugu soo laabtay Muqdisho, markii uu socdaal cumro ah u tegay dalka Sacuudiga, wuxuuna kulankan kusoo beegmay, iyadoo la fuliyey qodobkii ugu muhiimsanaa ee in caasimadda laga saaro ciidamadii taageersanaa Mucaaradka ee ka hor yimid muddo kororsiga.\nPrevious articleCiidamada Yuhuudda oo kordhiyey Duqeynta culus ee Marinka Gaza (Geerida oo ku dhow 100 -Sawirro-)\nNext articleXamza Nassar: 12 Sano jir shahiiday isagoo sooman oo tusaale u noqday Xasuuqa Yuhuudda ka wado Gaza


Wararkii Ugu Dambeeyay Dagaal Culus Oo Ka Dhacay Qeybo Ka Mid Ah Gobalka Mudug. – Calamada.com\nWararkii Ugu Dambeeyay Dagaal Culus Oo Ka Dhacay Qeybo Ka Mid Ah Gobalka Mudug.\nWararka ka imaanaya gobolka Mudug ee dhaca bartamaha dalka soomaaliya ayaa sheegaya in dagaallo culus ay ka dhaceen deegaano hoos yimaad degmada Cadaado.\nDagaalka oo ahaa mid saacada badan qaatay ayaa dhaxmaray ciidamada Xarakada Shabaabul Mujaahidiin iyo maleeshiyaad taabacsan maamulka dabadhilifka Galmudug.\nDad ku sugan gobolka Mudug ayaa soo sheegay in maanta barqadii dagaal faraha looga gubtay uu ka bilaawday tuulada Ceel-Cabdi oo qiyaastii 20KM ujirta deegaanka Cammaara.\nDagaalka ayaa yimid kadib markii maleeshiyaad isugu jira Galmudug iyo Burcad badeed ay weerar ku qaadeen xarumaha wilaayada Islaamiga ee Ceel-Cabdi.\nÂ Ilo wareedyo ayaa sheegaya in dagaalka oo bilaawday 9:00 barqanimo ee maanta uu soo gaaray 12:00 duhurnimo, khasaara xooggan ayaa la gaarsiiyay maleeshiyaadka Galmudug ee Xabashida Itoobiya gadaal kasoo riixayso.\nKhasaaraha gaaray Galmudug ayaa lagu sheegay 10 dhimasho ah iyagoona sedax Meyd uga cararay goobihii lagu dagaalamay,Taliyihii Hoggaaminayay ciidanka weerarka soo qaaday oo magaciisa lagusoo gaabiyay Ashqaal ayay hubanti laâ€™aan ka taagantahay xaaladdiisa nololeed.\nWarar soo baxay ayaa sheegaya in Ashqaal uu u dhintay dhaawac halis ah oo gaaray halka warar kale ay sheegayaan in isagoo dhaawac gaarba ah la geeyay deegaanka Cammaara.\nDagaal Ooge Ashqaal ayaa horay u ahaa Taliyihii kooxaha Burcad Badeedda Mudug balse markii dambe ayuu ku biiray maamulka dabadhilifka ah ee Cadaado kajira.\nSidoo kale waxaa dagaalkii Ceel-Cabdi ku dhaawacmay madaxii PS-ta degmada Cadaado oo magaciisa lagusoo gaabiyay Joon.\nDadka deegaanka ayaa sheegay in ciidamada Galmudug ay si dirqi ah ula baxsadeen 7 gaari Tigniko ah oo ku sigtay in ay gacanta Al Shabaab ku dhacaan.\nWararkii ugu dambeeyay ayaa sheegaya in dhammaan goobihii lagu dagaallamay ay ku suganyihiin xoogaga shabaabul Mujaahidiin halka maleeshiyaadka amxaara kalkaalka ah oo dhimasho iyo dhaawac wata ay dib ugu laabteen Cammaara.\nPrevious: Dhageyso Warka Duhur Ee Andalus 21-05-1437 Hijri.\nNext: Dhageyso Barnaamijka Caalamulyowm Ee Andalus 21-05-1437 Hijri.\n1 thought on “Wararkii Ugu Dambeeyay Dagaal Culus Oo Ka Dhacay Qeybo Ka Mid Ah Gobalka Mudug.”\nallaha guuleeyo mujaahidiinta meel kasta ay joogaan


LIVE U DAAWO:Xuska Kowda August oo ka socda Gaalkacyo & Madax ku sugan goobta\nGALKACYO(P-TIMES)- Waxaa haatan magaalada Gaalkacyo ee xarunta gobolka Mudug ka socda munaasibad balaadhan oo lagu xusayo markii la aas aasay dowladda Puntland.\nGoobta munaasibadu ka socoto ayaa waxaa ku sugan madaxda dowladda oo uu kamid yahay madaxweynaha Puntland, gudoonka Baarlamaanka, labadiisa ku xigeen, xildhibaano, wasiiro, siyaasiyiin, dhalinyaro, haween iyo marti sharaf kale.\nXuska dhismaha Puntland ayaa waxaa lagaga hadli doona marxaladihii ay soo martay dowladdu, waxaana deegaanada kala duwan iyo guud ahaanba Caalamka ka socda dabaal dagyo lagu weynaynayo Puntland oo 22 sano jirsatay.\nXuska sanad guurada Puntland\nPosted by Puntland State TV on Saturday, August 1, 2020\nWaxaay ku fiicneyd in aay xaflaha joojiyaan in lagu jiro, Corona.\nXajkii oo Cibaado Rabbi ah ayaa dartii loo joojiyeye miyaaysan arkeyn?\nPuntland Waa iney Joojisaa in Marwo Caasha Geele laga dhigo Xaawo Taako OO kale maadaama ay si khaldan u adeegasanayso magaca ah ka qayb galayaashii shirweynihii dhismaha Puntland. Waxaa ka muuqatay Ixtiraam la’aan sidii iney ka sarayso gabdhaha kale ee Puntland, Haddii ay doonayso meel kasta iney ka sheegto taariikh nololeedkeeda iyo halgankeeda ha qorto buugaag.\nCaasho ma tixgelin wakhtiga iyo dadka martida ah ee wakhtigooda iyo nabadnoodii iyo caafimaadkoodii u huray iney joogaan xafladdaas\nWaxaan ku talinayaa iney loo sheego caasha iney khalad samaysay.\nAdduunku maanta kaliya ma aha ee ha ogaato in ay fool xumo samayso mar walba oo ay meel fagaare ah looga yeero oo lagu maamuuso.


Dowladda Soomaaliya oo sheegtay Inuu socdo Qorshe lagu soo saarayo lacago cusub – Radio Daljir\nDowladda Soomaaliya oo sheegtay Inuu socdo Qorshe lagu soo saarayo lacago cusub\nDiseembar 31, 2021 11:50 b 0\nGuddoomiyaha Bangiga Dhexe Cabdiraxmaan Maxamed Cabdilaahi ayaa ka warbixiyay hannaanka lacag bixinta mideysan ee ay wadaagaan bangiyada dalka.\nGuddoomiyuhu waxa sheegay in lagu guuleystay hannaanka isku xiran ee bangiyada, sidaa daraadeedna ay waajib tahay in dadka lala wadaago, iyadoo la xafidayo ayuu yiri hantida shacabka ee taallaa 13 bangi gaar ah oo xiriir wanaagsan la leh Bangiga Dhexe.\nCabdiraxmaan Maxamed Cabdilaahi ayaa xusay in waajibaadkooda qaran uu yahay hubinta adeegyada ay bixiyaan bangiyada gaarka ah iyo sida ay ugu dhaqmaan shuruucda lagama maarmaanka ah ee u degsan maamulada guud ahaan bangiyada.\nGuddoomiyaha, mar uu ka hadlaayey soo saaridda lacago cusub oo shillin soomaali ah waxa uu qiray in ay socdaan diyaargarow ku aadan howshaasi, isla markaana waxaa uu rajeeyay in waqtiyada soosocda lagu guuleysto soo saaridda lacago cusub.\nGuddoomiyaha Bangiga Dhexe Cabdiraxmaan Cabdilaahi ayaa waxa uu rajeeyay in sanadka soo socda la helo Koboc dhaqaale oo aad u wanaagsan ,inkastoo ayuu yiri Cudurka COVID-19 uu saameyn ku yeeshay ganacsigii caalamka iyo isu socodkii dadka.\nMAANHADAL: KHILAAFKA FARMAAJO IYO ROOBLE & SHIRKA GOLAHA WADATASHIGA EE ROOBLE UU GUDDOOMINAYO (daawo)\nWarka Maanta ee maalinka JIMCAHA Nimco Maxamed Nuur, Daljir Gaalkacyo (daawo)


A Y A X A W/Q: Dr.Ibraahin dhuxul.\nWednesday June 23, 2021 - 08:59:38 in Articles by Xaaji Faysal\nCimriga ayaxu waxa uu gaadhaa 2-4 bilood, culayskiisuna 2 garaam,\nAyaxu waxa uu ka mid yahay boqortooyada xayawaanka (Animalia), bahda bilaa lafdhabarleyda ah (Arthropoda), gaar ahaan bahweynta cayayaanka leh lixda lugood (insect). qoyska hoose ee jirriqaaga (Acrididae), kuwaas oo leh lugo xooggan oo ay ku boodi karaan. Bahda cilmiga Saynisku waxay ugu yeedhaan (Schistocerca gregaria). Asal ahaan wuxuu kasoo jeedaa qaaradaha Afrika, Aasiya iyo bariga dhexe. Luuqadda ingiriisida waxaa loogu yeedhaa (Locust). Carabidana (الجراد). Afka soomaaligana Ayax, guud ahaan ayaxa waxaa loo qaybiyaa afar nooc, kan ugu badan ee ku nool dalalka khaliijka, hindiya iyo bariga afrika waxaa looyaqaannaa ayaxa saxaraha.\nCimriga ayaxu waxa uu gaadhaa 2-4 bilood, culayskiisuna 2 garaam, dhererka ayaxuna waa 35 ilaa 50 milimitir, marka keli ah waxa uu dhalaa 80 ilaa 100 ukumood, kuwaas oo ku dillaaca laba todobaad gudahood. Ayaxa jidhkiisa waxaa loo qaybiyaa saddex qaybood madax, laab iyo uurku jir, badanaa waxaa uu wax quutaa maalintii (Diurnal), sidoo kale ayaxu waxa uu maraa saddex meerto nololeed kuwaas oo kala ah, Marka ugu horaysa waa beed, markuu dillaacana waa korrankor ama se caydi, marka saddexaadna wuu duullaa oo waxuu noqdaa qaangaadh. Ayaxu waxba maqaniino balse wuxuu sii daayaa dheecaan marka la qabto. Ayaxu waxa uu kamid yahay xayawaannada leh dhiigga qabow (Cold blooded) isagoo kunool badanaa meelaha uu heerkulkoodu sarreeyo. Sidoo kale wuxuu ka mid yahay cayayaanada dheereeya kaas oo saacadii jari kara 15 ilaa 20 kiiloomitir, isagoo ku duullaaya joog hoose iyo mid dhexdhexaad ah.\nUgu danbayntii Ayaxu waa xalaal, oo waa la cuni karaa waana xayawaannada gawracan sida kalluunka oo kale, kaas oo cunidiisa laga helo faa'iidooyin caafimaad oo fara badan. Sidoo kale wuxuu leeyahay khasaare fara badan kaas oo saameeya dadka iyo duunyadaba, waxaana uu ka mid yahay masiibooyinkii reer bani israaiil uu alle ku imtixaanay, sida uu rabbi qur'aanka innoogu sheegay. Ayaxu waxa uu isaga gudbi karaa qaaradaha kala duwan ee dunida isagoo gala safaro aad u dhaadheer, habka keli ah lagu xakamayn karo ayaxu waa in buufiyo ama lagu rusheeyo dawooyinka dilla cayayaanka.


Madaxweynaha iyo wasiirrada Puntland oo ka shiray ka gaashaamashada Alshabaab – Mareeg.com somalia, World News and Opinion.\nGarowe – Mareeg.com: Golaha wasiirada Puntland ayaa Madaxtooyada magaalada Garowe ku yeeshay shirkoodi todobaadlaha ahaa, waxana shir gudoominayay Madaxweynaha maamulka Puntland Dr. Cabdiweli Maxamed Cali Gaas.\nKulanka ayaa lagu lafa-guray arrimaha amniga, Xeerka Xamuulka, Gaadiidka dowladda iyo hagaajinta wadada Sunijif oo go’aday xiligii roobabkii duufaanta watay.\nIn ka badan 40 xubnood ayaa soo xaadirtay kulankan uu joogay sidoo kale Madaxweyne ku-xigeenka Puntland Cabdixakiim Cabdulaahi Cumar, waxana markii uu soo idlaaday saxaafadda hadal kooban siiyay agaasimaha guud ee Madaxtooyadda Dr. Deeq Saleebaan Yuusuf.\nAgaasimaha ayaa sheegay in goluhu warbixin ka dhageystay Wasiirka Amniga, taasi oo ku saabsanayd Nabadgelyada guud ee Gobollada maamulka iyo baahida loo qabo inay wada shaqeeyaan laamaha ammaanka iyo dadweynaha degan deegannada maamulkaasi.\nWuxuu sheegay in si wayn looga dooday amniga, wasiirka amniga ee Puntland Xasan Aloore ayaa laga dhegaystay war-bixin dheer oo amniga la xiriira iyo ololaha ka dhanka ah Al-shabaab ee ka socda koonfurta dalka.\nDowladda ayaa u diyaar garoobaysa in laga hortago khatarta Puntland kaga iman karta duulaanka ka dhanka ahAlshabaab, Agaasimaha ayaa sheegay in dadweynaha laga dalbaday in ay dowlada kala shaqeeyaan ka hortaga khataraha amniga.\nWasaaradda Gadiidka iyo hawlaha guud oo soo gudbisay xeerka Xamuulka ayaa wasiiradu ka doodeen, sidoo kalena waxa la isla qaatay diiwaangelinta gaadiidka dowladda iyo diwaangelinta wadayaasha (Darawalada) si loo dhawro hantida dowladeed.\nWaxa uu Goluhu isla meel dhigay qodob horey uu soo jeediyay Madaxweynaha Maamulka Puntland oo ahaa in la diiwaangeliyo hantida gaarka ee uu leeyahay mas’uulka dowladeed si ay qayb uga noqoto ladagaallanka musuq-maasuqa.\nBuundada Sunijiif oo dhowaanahan jabneyd ayaa Madaxweynaha Puntland dhagax dhigi doona si loo bilaabo hawsha dib u dhiskeeda. Waxana dib loo furey mashaariicdii Puntland ka socday sida JPLG, iyadoo xukuumadda fasaxday bixinta qoondeynta 10% ee ku soo aaday.\nUgu danbeyntii ayaa agaasimaha guud uu sheegay in wafdi uu horkacayo madaxweynaha Puntland ay maalinka beri ah u bixi doonaan dhanka deegaanka Dangorayo ee gobolka Nugaal, halkaasi oo qoysaskii duufaantu wax yeeshay loogu qaybin doono mucaawino ka timid dalka Turkiga.


Howlgal gaar ah oo ka dhacay Al-Laadiqiyah oo lagu dilay Askar katirsan Nidaamka Bashaar Al-asad. – Radio Alfurqaan | Xarunta Wararka Sugan\nHowlgal gaar ah oo ka dhacay Al-Laadiqiyah oo lagu dilay Askar katirsan Nidaamka Bashaar Al-asad.\nLast updated Jun 10, 2019 328 0\nKolonyo katirsan ciidamada Xurraasu-diin.\nTaliska milliteri ee Waxarridil Mu’miniin ayaa duulaan ballaaran ku qaaday fariisimiyaal ay ku sugnaayeen malleeshiyaad katirsan kuwa Nuseyriyada Bashaar Al-asad, kuna yaala gobolka Aallaadiqiyah oo ah gobol xeebeed dhaca wuqooyi galbeed wadanka Suuriya.\nWeerarka oo ahaa mid aad u qorsheysan, islamarkaana ay ka qeybgaleen ciidamada sida gaarka ah u tababaran ee mujaahidiinta ayaa wuxuu si gaar ah kaga dhacay buuraha At-turkumaan, oo sanadihii ugu dambeeyay marti gelineysay weeraro iyo dagaallo dhexmaray Jihaadiyiinta Shaam iyo isbaheysiga Nuseyriyada iyo Rawaafida.\nWar qoraal ah oo kasoo baxay taliska milliteri ee Waxarridil Mu’miniin oo ay ku mideysanyihiin jamaacaad dhowr ah oo ay ugu tun weyntahay Xurraasu-diin ayaa lagu sheegay in howlgalkaas ay Nuseyriayda ku gaarsiiyeen jab xoogan.\nWaxaa intaa lagu daray in khasaaraha gaaray Nuseyriayda uu gaarayo 50 askari oo dhimasho iyo dhaawac ah, halka ciidamada Mujaahidiinta ay soo furteen hub iyo saanado kala duwan.\nDhanka kale, gobolka Xammaah ayaa weli waxaa ka soconaya howlgallo ballaaran oo ay fulinayaan jamaacaadka jihaadiga Suuriya iyo kacdoon wadayaasha oo is kaashanaya, waxaana maalmihii lasoo dhaafay khasaare culus la gaarsiiyay ciidamada Nuseyriyada.\nMacrakadan ka socota Xammaah oo loogu magacdaray Al-fatxul mubiin, ayaa illaa iyo hadda waxay Jamaacaadku ku guuleysteen iney la wareegaan deegaanno iyo degmoyin muhiim ah oo katirsan gobolka, kuwaas oo horey ugu jiray gacanta Nidaamka.\nDeegaannada qaar ee hadda lala wareegay ayaa wariyaasha soo tabinaya wararka dagaallada waxay sheegayaan iney tahay markii ugu horeysay tan iyo kacdoonka Suuriya oo laga saaro gacanta Nuseyriyada, taas oo ka marqaati kaceysa culeeska dagaallada iyo juhdiga ay bixinayaan Jamaacaadka Jihaadiga.\nMaxaabiis dhowr ah oo ay ku jiraan saraakiil sar sare oo katirsan nidaamka Nuseyriyada ayaa gacanta lagu dhigay, waxaana khasaaraha dhowrkii maalmood ee lasoo dhaafay la gaarsiiyay Nuseyriyada lagu qiyaasay boqollaal askari oo dhimasho iyo dhaawac ah.\nDadka degan wuqooyiga Suuriya ayaa aad usoo dhaweynaya howlgalka socda, waxaana furimaha gaaraya dad mutadhawiciin ah oo keligood is xilqaamay, kuwaas oo waxay awoodaan ku taageeraya ciidanka ka dagaallamaya Xammaah.\nAxmad 3759 posts 8 comments\nDhagayso Barnaamijka Badqabka Cuntada (04).\nDaawo Taxane: Ergadii Isku Dhiibay Xarakada Mujaahidiinta Al-Shabaab.(19)\nAxmad\t Sep 23, 2021 0\nDaawo Taxane: Ergadii Isku Dhiibay Xarakada Mujaahidiinta…